title: Vec C-347/17: Rozsudok Súdneho dvora (tretia komora) z 12. septembra 2019 (návrh na začatie prejudiciálneho konania, ktorý podal Rechtbank Rotterdam – Holandsko) – A, B, C, D, E, F, G/Staatssecretaris van Economische Zaken (Návrh na začatie prejudiciálneho konania – Ochrana zdravia – Balík predpisov v oblasti hygieny – Nariadenie (ES) č. 853/2004 – Nariadenie (ES) č. 854/2004 – Hygiena potravín živočíšneho pôvodu – Hydinové mäso – Prehliadka jatočných tiel post mortem – Viditeľná kontaminácia na jatočnom tele – Nulová tolerancia)

text:
               11.11.2019

               SK

               Úradný vestník Európskej únie

               C 383/7

      Rozsudok Súdneho dvora (tretia komora) z 12. septembra 2019 (návrh na začatie prejudiciálneho konania, ktorý podal Rechtbank Rotterdam – Holandsko) – A, B, C, D, E, F, G/Staatssecretaris van Economische Zaken
      (Vec C-347/17) (1)

      (Návrh na začatie prejudiciálneho konania - Ochrana zdravia - Balík predpisov v oblasti hygieny - Nariadenie (ES) č. 853/2004 - Nariadenie (ES) č. 854/2004 - Hygiena potravín živočíšneho pôvodu - Hydinové mäso - Prehliadka jatočných tiel post mortem - Viditeľná kontaminácia na jatočnom tele - Nulová tolerancia)
      (2019/C 383/06)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Rechtbank Rotterdam

         Účastníci konania pred vnútroštátnym súdom

         Žalobcovia: A, B, C, D, E, F, G

         Žalovaný: Staatssecretaris van Economische Zaken

         Výrok rozsudku

                  1.

                  Body 5 a 8 kapitoly IV oddielu II prílohy III nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu, sa majú vykladať v tom zmysle, že pojem „kontaminácia“ zahŕňa nielen kontamináciu fekáliami, ale aj kontamináciu obsahom hrvoľa a žlčou.

                  2.

                  Body 5 a 8 kapitoly IV oddielu II prílohy III nariadenia č. 853/2004 sa majú vykladať v tom zmysle, že jatočné telá hydiny už nesmú po štádiu čistenia a pred štádiom chladenia obsahovať nijakú viditeľnú kontamináciu.

                  3.

                  Bod 1 časti D kapitoly II oddielu I prílohy I nariadenia Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu, zmeneného vykonávacím nariadením Komisie (EÚ) č. 739/2011 z 27. júla 2011, sa má vykladať v tom zmysle, že nebráni tomu, aby príslušný orgán na účely prehliadky jatočných tiel hydiny odobral tieto telá z linky na zabíjanie a vykonal ako vonkajšiu, tak aj vnútornú prehliadku týchto tiel a v prípade potreby nahliadol pod ich tukové tkanivo, a to pod podmienkou, že táto prehliadka nepresahuje rámec toho, čo je nevyhnutné na zabezpečenie účinnosti tejto kontroly, čo prináleží overiť vnútroštátnemu súdu.

         (1)  Ú. v. EÚ C 300, 11.9.2017.


title: spojené veci C-447/17 P a C-479/17 P: Rozsudok Súdneho dvora (prvá komora) z 5. septembra 2019 – Európska únia, zastúpená Súdnym dvorom Európskej únie/Guardian Europe Sàrl, Európska únia, zastúpená Európskou komisiou (C-447/17 P) a Guardian Europe Sàrl/– Európska únia, zastúpená Súdnym dvorom Európskej únie, Európska únia, zastúpená Európskou komisiou (C-479/17 P) (Odvolanie – Žaloba o náhradu škody – Článok 340 druhý odsek ZFEÚ – Neprimeraná dĺžka konania vo veci pred Všeobecným súdom Európskej únie – Náhrada škody, ktorá bola údajne spôsobená žalobkyni – Neuplatnenie pojmu „jediný podnik“ – Majetková ujma – Náklady na bankovú záruku – Príčinná súvislosť – Ušlý zisk – Nemajetková ujma – Zodpovednosť Európskej únie za škody spôsobené porušeniami práva Únie, ktoré vyplývajú z rozhodnutia Všeobecného súdu – Absencia vzniku zodpovednosti)

text:
               11.11.2019

               SK

               Úradný vestník Európskej únie

               C 383/8

      Rozsudok Súdneho dvora (prvá komora) z 5. septembra 2019 – Európska únia, zastúpená Súdnym dvorom Európskej únie/Guardian Europe Sàrl, Európska únia, zastúpená Európskou komisiou (C-447/17 P) a Guardian Europe Sàrl/– Európska únia, zastúpená Súdnym dvorom Európskej únie, Európska únia, zastúpená Európskou komisiou (C-479/17 P)
      (spojené veci C-447/17 P a C-479/17 P) (1)

      (Odvolanie - Žaloba o náhradu škody - Článok 340 druhý odsek ZFEÚ - Neprimeraná dĺžka konania vo veci pred Všeobecným súdom Európskej únie - Náhrada škody, ktorá bola údajne spôsobená žalobkyni - Neuplatnenie pojmu „jediný podnik“ - Majetková ujma - Náklady na bankovú záruku - Príčinná súvislosť - Ušlý zisk - Nemajetková ujma - Zodpovednosť Európskej únie za škody spôsobené porušeniami práva Únie, ktoré vyplývajú z rozhodnutia Všeobecného súdu - Absencia vzniku zodpovednosti)
      (2019/C 383/07)
      Jazyk konania: angličtina

         Účastníci konania

         Vec C-447/17 P

         Odvolateľka: Európska únia, zastúpená Súdnym dvorom Európskej únie (v zastúpení: pôvodne J. Inghelram a K. Sawyer, neskôr J. Inghelram, splnomocnení zástupcovia)

         Ďalší účastníci konania: Guardian Europe Sàrl (v zastúpení: C. O’Daly, solicitor a F. Louis, avocat), Európska únia, zastúpená Európskou komisiou (v zastúpení: N. Khan, A. Dawes a C. Urraca Caviedes, splnomocnení zástupcovia)

         Vec C-479/17 P

         Odvolateľka: Guardian Europe Sàrl (v zastúpení: C. O’Daly, solicitor, a F. Louis, avocat)

         Ďalší účastníci konania: Európska únia, zastúpená Súdnym dvorom Európskej únie (v zastúpení: pôvodne J. Inghelram a K. Sawyer, neskôr J. Inghelram, splnomocnení zástupcovia), Európska únia, zastúpená Európskou komisiou (v zastúpení: N. Khan, A. Dawes a C. Urraca Caviedes, splnomocnení zástupcovia)

         Výrok rozsudku

                  1.

                  Bod 1 výroku rozsudku Všeobecného súdu Európskej únie zo 7. júna 2017, Guardian Europe/Európska únia (T-673/15, EU:T:2017:377), sa zrušuje.

                  2.

                  Hlavné odvolanie vo veci C-479/17 P podané spoločnosťou Guardian Europe Sàrl sa zamieta.

                  3.

                  Vzájomné odvolanie vo veci C-479/17 P podané Európskou úniou, zastúpenou Súdnym dvorom Európskej únie, sa zamieta.

                  4.

                  Žaloba o náhradu škody podaná spoločnosťou Guardian Europe Sàrl sa v rozsahu, v akom smeruje k získaniu náhrady škody vo výške 936 000 eur z titulu údajnej majetkovej ujmy spočívajúcej v zaplatení nákladov na bankovú záruku po uplynutí primeranej lehoty na rozhodnutie vo veci, v ktorej bol vydaný rozsudok z 27. septembra 2012, Guardian Industries a Guardian Europe/Komisia (T-82/08, EU:T:2012:494), zamieta.

                  5.

                  Guardian Europe Sàrl znáša svoje vlastné trovy konania a je povinná nahradiť všetky trovy konania, ktoré vynaložila Európska Únia, zastúpená Súdnym dvorom Európskej únie, ako aj Európskou komisiou, tak v konaní na prvom stupni, ako aj v rámci odvolania vo veci C-447/17 P a v rámci hlavného odvolania vo veci C-479/17 P.

                  6.

                  Európska únia, zastúpená Súdnym dvorom Európskej únie, znáša svoje vlastné trovy konania a je povinná nahradiť všetky trovy konania, ktoré vynaložila Guardian Europe Sàrl v rámci vzájomného odvolania vo veci C-479/17 P.

         (1)  Ú. v. EÚ C 369, 30.10.2017.


title: spojené veci C-612/17 a C-613/17: Rozsudok Súdneho dvora (druhá komora) z 11. septembra 2019 (návrh na začatie prejudiciálneho konania, ktorý podal Corte dei Conti – Taliansko) – Federazione Italiana Golf (FIG)/Istituto Nazionale di Statistica - ISTAT, Ministero dell’Economia e delle Finanze (C-612/17), Federazione Italiana Sport Equestri (FISE)/Istituto Nazionale di Statistica (ISTAT) (C-613/17) (Návrh na začatie prejudiciálneho konania – Nariadenie (EÚ) č. 549/2013 – Európsky systém národných a regionálnych účtov v Európskej únii – Príloha A odsek 20.15 – Kontrola nad národnými športovými federáciami vo forme súkromných neziskových inštitúcií, ktorú vykonáva Národný olympijský výbor – Príloha A odsek 20.15 druhá veta – Pojem „verejný zásah vo forme všeobecného nariadenia uplatniteľného na všetky jednotky, ktoré vykonávajú tú istú činnosť“ – Rozsah – Príloha A odsek 20.15 prvá veta – Pojem „schopnosť určovať všeobecnú politiku alebo program“ súkromnej neziskovej inštitúcie – Rozsah – Príloha A odsek 2.39 písm. d), odsek 20.15 písm. d) a odsek 20309 písm. i) posledná veta – Zohľadnenie členských príspevkov zaplatených členmi súkromnej neziskovej inštitúcie)

text:
               11.11.2019

               SK

               Úradný vestník Európskej únie

               C 383/9

      Rozsudok Súdneho dvora (druhá komora) z 11. septembra 2019 (návrh na začatie prejudiciálneho konania, ktorý podal Corte dei Conti – Taliansko) – Federazione Italiana Golf (FIG)/Istituto Nazionale di Statistica - ISTAT, Ministero dell’Economia e delle Finanze (C-612/17), Federazione Italiana Sport Equestri (FISE)/Istituto Nazionale di Statistica (ISTAT) (C-613/17)
      (spojené veci C-612/17 a C-613/17) (1)

      (Návrh na začatie prejudiciálneho konania - Nariadenie (EÚ) č. 549/2013 - Európsky systém národných a regionálnych účtov v Európskej únii - Príloha A odsek 20.15 - Kontrola nad národnými športovými federáciami vo forme súkromných neziskových inštitúcií, ktorú vykonáva Národný olympijský výbor - Príloha A odsek 20.15 druhá veta - Pojem „verejný zásah vo forme všeobecného nariadenia uplatniteľného na všetky jednotky, ktoré vykonávajú tú istú činnosť“ - Rozsah - Príloha A odsek 20.15 prvá veta - Pojem „schopnosť určovať všeobecnú politiku alebo program“ súkromnej neziskovej inštitúcie - Rozsah - Príloha A odsek 2.39 písm. d), odsek 20.15 písm. d) a odsek 20309 písm. i) posledná veta - Zohľadnenie členských príspevkov zaplatených členmi súkromnej neziskovej inštitúcie)
      (2019/C 383/08)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Corte dei Conti

         Účastníci konania pred vnútroštátnym súdom

         Žalobkyne: Federazione Italiana Golf (FIG) (C-612/17), Federazione Italiana Sport Equestri (FISE) (C-613/17)

         Žalovaní: Istituto Nazionale di Statistica – ISTAT, Ministero dell’Economia e delle Finanze (C-612/17), Istituto Nazionale di Statistica (ISTAT) (C-613/17)

         Výrok rozsudku

                  1.

                  Pojem „verejný zásah vo forme všeobecných nariadení uplatniteľných na všetky jednotky, ktoré vykonávajú tú istú činnosť“ uvedený v prílohe A odseku 20.15 druhej vete nariadenia Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii sa má vykladať v tom zmysle, že sa vzťahuje na každý zásah jednotky verejného sektora, ktorým sa stanovuje alebo uplatňuje právna úprava, ktorá má bez rozlišovania a jednotne podriadiť všetky jednotky v príslušnom odbore činnosti všeobecným a abstraktným pravidlám so širokou pôsobnosťou alebo všeobecným pokynom, a to bez toho, aby takáto právna úprava mohla vzhľadom na svoju povahu a vlastnosti, osobitne prostredníctvom „nadmernej“ regulácie v zmysle prílohy A odseku 20 309 písm. h) nariadenia č. 549/2013, de facto diktovať všeobecnú politiku alebo program jednotiek v dotknutej oblasti činnosti.

                  2.

                  Pojem „schopnosť určovať všeobecnú politiku alebo program“ [súkromnej] neziskovej inštitúcie v zmysle prílohy A odseku 20.15 prvej vety nariadenia č. 549/2013 sa má vykladať ako schopnosť verejnej správy trvalo a sústavne vykonávať skutočný a podstatný vplyv na definovanie a dosahovanie cieľov súkromnej neziskovej inštitúcie, jej činností a ich operatívnych aspektov, ako aj strategického zamerania a základnej orientácie, ktoré bude súkromná nezisková inštitúcia pri výkone týchto činností sledovať. V prípadoch ako vo veciach samých prislúcha vnútroštátnemu súdu, aby s ohľadom na ukazovatele kontroly uvedené v prílohe A odseku 2.39 písm. a) až e) a odseku 20.15 písm. a) až e) nariadenia č. 549/2013, ako aj s ohľadom na zodpovedajúce ukazovatele kontroly uplatniteľné na súkromné neziskové inštitúcie uvedené v prílohe A odseku 20 309 tohto nariadenia overil, či taká verejná správa, akou je národný olympijský výbor, o ktorý ide vo veciach samých, vykonáva verejnú kontrolu nad takýmito národnými športovými federáciami založenými vo forme súkromných neziskových inštitúcií, o aké ide vo veciach samých, pričom na tento účel vykoná celkové posúdenie, ktoré je v súlade s prílohou A odsekom 2.39 poslednou vetou, odsekom 20.15 piatou až ôsmou vetou a odsekom 20 310 uvedeného nariadenia, zo svojej samotnej povahy vecou úsudku.

                  3.

                  Príloha A odsek 2.39 písm. d), odsek 20.15 písm. d) a odsek 20 309 písm. i) posledná veta nariadenia č. 549/2013 sa má vykladať v tom zmysle, že členské príspevky platené členmi súkromnej neziskovej inštitúcie založenej podľa súkromného práva, ako sú národné športové federácie, o ktoré ide vo veciach samých, musia byť zohľadnené na účely overenia existencie verejnej kontroly. Takéto členské príspevky môžu byť bez ohľadu na súkromnú povahu ich platcov a ich právnu kvalifikáciu podľa vnútroštátneho práva v rámci ukazovateľa kontroly týkajúceho sa miery financovania podľa prílohy A odseku 2.39 písm. d) a odseku 20.15 písm. d) tohto nariadenia považované za platby verejnej povahy, ak ide o povinné platby, ktoré sú bez toho, aby nevyhnutne predstavovali protiplnenie za skutočné využívanie poskytovaných služieb, vyberané vo verejnom záujme v prospech národných športových federácií, ktoré majú monopolné postavenie v rámci športovej disciplíny, ktorú zastrešujú, a to v tom zmysle, že verejné aspekty športovej činnosti podliehajú ich výlučnej právomoci s výnimkou toho, že by tieto federácie mali naďalej organizačnú a rozpočtovú kontrolu nad týmito členskými príspevkami, čo prislúcha overiť vnútroštátnemu súdu. V prípade, že vnútroštátny súd dospeje k záveru, že uvedené členské príspevky musia byť považované za verejné platby, bude musieť tento súd ešte overiť, či je aj za podmienok takmer úplného financovania príslušných národných športových federácií zo strany verejného sektora kontrola príslušných finančných tokov natoľko obmedzujúca, že môže skutočne a podstatným spôsobom ovplyvňovať všeobecnú politiku alebo program uvedených federácií, alebo či sú tieto federácie aj naďalej schopné určovať túto politiku alebo program.

         (1)  Ú. v. EÚ C 22, 22.1.2018.


title: Vec C-676/17: Rozsudok Súdneho dvora (štvrtá komora) z 11. septembra 2019 (návrh na začatie prejudiciálneho konania, ktorý podal Curtea de Apel Ploiești – Rumunsko) – Oana Mădălina Călin/Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu (Návrh na začatie prejudiciálneho konania – Zásady práva Únie – Procesná autonómia – Zásady ekvivalencie a efektivity – Zásada právnej istoty – Právna sila rozhodnutej veci – Vrátenie daní vybratých členským štátom v rozpore s právom Únie – Právoplatné súdne rozhodnutie, ktorým sa ukladá povinnosť zaplatiť daň nezlučiteľnú s právom Únie – Návrh na obnovu konania týkajúci sa tohto súdneho rozhodnutia – Lehota na podanie tohto návrhu)

text:
               11.11.2019

               SK

               Úradný vestník Európskej únie

               C 383/11

      Rozsudok Súdneho dvora (štvrtá komora) z 11. septembra 2019 (návrh na začatie prejudiciálneho konania, ktorý podal Curtea de Apel Ploiești – Rumunsko) – Oana Mădălina Călin/Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu
      (Vec C-676/17) (1)

      (Návrh na začatie prejudiciálneho konania - Zásady práva Únie - Procesná autonómia - Zásady ekvivalencie a efektivity - Zásada právnej istoty - Právna sila rozhodnutej veci - Vrátenie daní vybratých členským štátom v rozpore s právom Únie - Právoplatné súdne rozhodnutie, ktorým sa ukladá povinnosť zaplatiť daň nezlučiteľnú s právom Únie - Návrh na obnovu konania týkajúci sa tohto súdneho rozhodnutia - Lehota na podanie tohto návrhu)
      (2019/C 383/09)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Curtea de Apel Ploiești

         Účastníci konania pred vnútroštátnym súdom

         Žalobkyňa: Oana Mădălina Călin

         Žalovaní: Direcția Regională a Finanțelor Publice Ploiești – Administrația Județeană a Finanțelor Publice Dâmbovița, Statul Român – Ministerul Finanțelor Publice, Administrația Fondului pentru Mediu

         Výrok rozsudku

                  1.

                  Právo Únie, najmä zásady ekvivalencie a efektivity, sa majú vykladať v tom zmysle, že v zásade nebránia vnútroštátnemu ustanoveniu, ako ho vykladá rozsudok vnútroštátneho súdu, ktorý stanovuje prekluzívnu lehotu jedného mesiaca na podanie návrhu na obnovu konania týkajúceho sa právoplatného súdneho rozhodnutia vydaného v rozpore s právom Únie, ktorá začína plynúť od dňa doručenia rozhodnutia napadnutého obnovou.

                  2.

                  Zásada efektivity sa však v spojení so zásadou právnej istoty má vykladať v tom zmysle, že za okolností, o aké ide vo veci samej, bráni vnútroštátnemu súdu, aby na účely podania návrhu na obnovu konania týkajúceho sa právoplatného súdneho rozhodnutia uplatnil jednomesačnú prekluzívnu lehotu, ak v čase podania tohto návrhu na obnovu konania nebol rozsudok zavádzajúci uvedenú lehotu ešte uverejnený v Monitorul Oficial al României.

         (1)  Ú. v. EÚ C 63, 19.2.2018.


title: Vec C-683/17: Rozsudok Súdneho dvora (tretia komora) z 12. septembra 2019 (návrh na začatie prejudiciálneho konania, ktorý podal Supremo Tribunal de Justiça – Portugalsko) – Cofemel – Sociedade de Vestuário SA/G-Star Raw CV (Návrh na začatie prejudiciálneho konania – Duševné a priemyselné vlastníctvo – Autorské právo a s ním súvisiace práva – Smernica 2001/29/ES – Článok 2 písm. a) – Pojem „dielo“ – Ochrana diel autorským právom – Podmienky – Prepojenie s ochranou dizajnov – Smernica 98/71/ES – Nariadenie (ES) č. 6/2002 – Modely odevov)

text:
               11.11.2019

               SK

               Úradný vestník Európskej únie

               C 383/12

      Rozsudok Súdneho dvora (tretia komora) z 12. septembra 2019 (návrh na začatie prejudiciálneho konania, ktorý podal Supremo Tribunal de Justiça – Portugalsko) – Cofemel – Sociedade de Vestuário SA/G-Star Raw CV
      (Vec C-683/17) (1)

      (Návrh na začatie prejudiciálneho konania - Duševné a priemyselné vlastníctvo - Autorské právo a s ním súvisiace práva - Smernica 2001/29/ES - Článok 2 písm. a) - Pojem „dielo“ - Ochrana diel autorským právom - Podmienky - Prepojenie s ochranou dizajnov - Smernica 98/71/ES - Nariadenie (ES) č. 6/2002 - Modely odevov)
      (2019/C 383/10)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Supremo Tribunal de Justiça

         Účastníci konania pred vnútroštátnym súdom

         Žalobkyňa: Cofemel – Sociedade de Vestuário SA

         Žalovaná: G-Star Raw CV

         Výrok rozsudku

      Článok 2 písm. a) smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti sa má vykladať v tom zmysle, že bráni tomu, aby vnútroštátna právna úprava priznávala ochranu podľa autorského práva dizajnom, akými sú modely odevov vo veci samej, aj keď tieto dizajny vytvárajú nad rámec sledovaného úžitkového cieľa vizuálny efekt, ktorý má z estetického hľadiska vlastný a badateľný charakter.

         (1)  Ú. v. EÚ C 52, 12.2.2018.


title: Vec C-686/17: Rozsudok Súdneho dvora (prvá komora) zo 4. septembra 2019 (návrh na začatie prejudiciálneho konania, ktorý podal Bundesgerichtshof – Nemecko) – Zentrale zur Bekämpfung unlauteren Wettbewerbs Frankfurt am Main eV/Prime Champ Deutschland Pilzkulturen GmbH (Návrh na začatie prejudiciálneho konania – Spoločná organizácia trhov s poľnohospodárskymi výrobkami – Ovocie a zelenina – Pravidlá uvádzania na trh – Pojem „krajina pôvodu“ – Nariadenie (ES) č. 1234/2007 – Článok 113a ods. 1 – Nariadenie (EÚ) č. 1308/2013 – Článok 76 ods. 1 – Definície týkajúce sa nepreferenčného pôvodu tovaru – Nariadenie (EHS) č. 2913/92 – Článok 23 ods. 1 a článok 23 ods. 2 písm. b) – Nariadenie (EÚ) č. 952/2013 – Článok 60 ods. 1 – Nariadenie (EÚ) 2015/2446 – Článok 31 písm. b) – Fázy výroby vykonané v inom členskom štáte – Označovanie potravín – Zákaz označovania, ktoré môže uviesť spotrebiteľa do omylu – Smernica 2000/13/ES – Článok 2 ods. 1 písm. a) bod i) – Nariadenie (EÚ) č. 1169/2011 – Článok 7 ods. 1 písm. a) – Článok 1 ods. 4 – Článok 2 ods. 3 – Vysvetľujúce informácie)

text:
               11.11.2019

               SK

               Úradný vestník Európskej únie

               C 383/12

      Rozsudok Súdneho dvora (prvá komora) zo 4. septembra 2019 (návrh na začatie prejudiciálneho konania, ktorý podal Bundesgerichtshof – Nemecko) – Zentrale zur Bekämpfung unlauteren Wettbewerbs Frankfurt am Main eV/Prime Champ Deutschland Pilzkulturen GmbH
      (Vec C-686/17) (1)

      (Návrh na začatie prejudiciálneho konania - Spoločná organizácia trhov s poľnohospodárskymi výrobkami - Ovocie a zelenina - Pravidlá uvádzania na trh - Pojem „krajina pôvodu“ - Nariadenie (ES) č. 1234/2007 - Článok 113a ods. 1 - Nariadenie (EÚ) č. 1308/2013 - Článok 76 ods. 1 - Definície týkajúce sa nepreferenčného pôvodu tovaru - Nariadenie (EHS) č. 2913/92 - Článok 23 ods. 1 a článok 23 ods. 2 písm. b) - Nariadenie (EÚ) č. 952/2013 - Článok 60 ods. 1 - Nariadenie (EÚ) 2015/2446 - Článok 31 písm. b) - Fázy výroby vykonané v inom členskom štáte - Označovanie potravín - Zákaz označovania, ktoré môže uviesť spotrebiteľa do omylu - Smernica 2000/13/ES - Článok 2 ods. 1 písm. a) bod i) - Nariadenie (EÚ) č. 1169/2011 - Článok 7 ods. 1 písm. a) - Článok 1 ods. 4 - Článok 2 ods. 3 - Vysvetľujúce informácie)
      (2019/C 383/11)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesgerichtshof

         Účastníci konania pred vnútroštátnym súdom

         Žalobca: Zentrale zur Bekämpfung unlauteren Wettbewerbs Frankfurt am Main eV

         Žalovaná: Prime Champ Deutschland Pilzkulturen GmbH

         Výrok rozsudku

                  1.

                  Článok 113a ods. 1 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky, zmeneného nariadením Rady (EHS) č. 361/2008 zo 14. apríla 2008, a článok 76 ods. 1 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007, sa majú vykladať v tom zmysle, že na definovanie pojmu „krajina pôvodu“, uvedeného v týchto ustanoveniach, treba vychádzať z nariadení v colnej oblasti na určenie nepreferenčného pôvodu tovarov, a to z článku 23 a nasledujúcich nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, a z článku 60 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie.

                  2.

                  Článok 23 ods. 1 a článok 23 ods. 2 písm. b) nariadenia č. 2913/92 a článok 60 ods. 1 nariadenia č. 952/2013 v spojení s článkom 31 písm. b) delegovaného nariadenia Komisie (EÚ) 2015/2446 z 28. júla 2015, ktorým sa dopĺňa nariadenie č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie, sa majú vykladať v tom zmysle, že krajinou pôvodu pestovaných šampiňónov je krajina, v ktorej boli zozbierané v zmysle týchto ustanovení, bez ohľadu na skutočnosť, že podstatné fázy produkcie prebiehajú v iných členských štátoch Európskej únie a že pestované šampiňóny boli na územie zberu dovezené najviac tri dni pred prvým zberom.

                  3.

                  Všeobecný zákaz uviesť spotrebiteľa do omylu v otázke krajiny pôvodu potraviny, stanovený v článku 2 ods. 1 písm. a) bode i) smernice 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov, týkajúcich sa označovania, prezentácie a reklamy potravín a v článku 7 ods. 1 písm. a) nariadenia Európskeho parlamentu a Rady (EÚ) č. 1169/2011 z 25. októbra 2011 o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/2004, sa neuplatní na uvedenie pôvodu uložené článkom 113a ods. 1 nariadenia č. 1234/2007, zmeneného nariadením (ES) č. 361/2008, a článkom 76 ods. 1 nariadenia č. 1308/2013, pokiaľ ide o čerstvé ovocie a zeleninu.

                  4.

                  Právo Únie sa má vykladať v tom zmysle, že nie je možné uložiť povinnosť uvádzať vysvetľujúce informácie ako doplnok k označeniu krajiny pôvodu stanovenému v článku 113a ods. 1 nariadenia č. 1234/2007, zmeneného nariadením č. 361/2008, a v článku 76 ods. 1 nariadenia č. 1308/2013 s cieľom vyhnúť sa uvedeniu spotrebiteľa do omylu v súlade so zákazom uloženým článkom 2 ods. 1 písm. a) bodom i) smernice 2000/13 a článkom 7 ods. 1 písm. a) nariadenia č. 1169/2011.

         (1)  Ú. v. EÚ C 104, 19.3.2018.


title: Vec C-688/17: Rozsudok Súdneho dvora (tretia komora) z 12. septembra 2019 (návrh na začatie prejudiciálneho konania, ktorý podal Fővárosi Törvényszék – Maďarsko) – Bayer Pharma AG/Richter Gedeon Vegyészeti Gyár Nyrt., Exeltis Magyarország Gyógyszerkereskedelmi Kft. (Návrh na začatie prejudiciálneho konania – Duševné vlastníctvo – Patenty – Smernica 2004/48/ES – Článok 9 ods. 7 – Uvádzanie výrobkov na trh v rozpore s právami vyplývajúcimi z patentu – Predbežné opatrenia – Neskoršie zrušenie patentu – Dôsledky – Právo na primeranú náhradu za škodu spôsobenú predbežnými opatreniami)

text:
               11.11.2019

               SK

               Úradný vestník Európskej únie

               C 383/14

      Rozsudok Súdneho dvora (tretia komora) z 12. septembra 2019 (návrh na začatie prejudiciálneho konania, ktorý podal Fővárosi Törvényszék – Maďarsko) – Bayer Pharma AG/Richter Gedeon Vegyészeti Gyár Nyrt., Exeltis Magyarország Gyógyszerkereskedelmi Kft.
      (Vec C-688/17) (1)

      (Návrh na začatie prejudiciálneho konania - Duševné vlastníctvo - Patenty - Smernica 2004/48/ES - Článok 9 ods. 7 - Uvádzanie výrobkov na trh v rozpore s právami vyplývajúcimi z patentu - Predbežné opatrenia - Neskoršie zrušenie patentu - Dôsledky - Právo na primeranú náhradu za škodu spôsobenú predbežnými opatreniami)
      (2019/C 383/12)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Törvényszék

         Účastníci konania pred vnútroštátnym súdom

         Žalobkyňa: Bayer Pharma AG

         Žalovaní: Richter Gedeon Vegyészeti Gyár Nyrt., Exeltis Magyarország Gyógyszerkereskedelmi Kft.

         Výrok rozsudku

      Článok 9 ods. 7 smernice Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva, najmä pojem „primeraná náhrada“ uvedený v tomto ustanovení, sa má vykladať v tom zmysle, že nebráni vnútroštátnej právnej úprave, ktorá stanovuje, že nie je potrebné odškodniť osobu za ujmu spôsobenú tým, že táto osoba nekonala tak, ako možno všeobecne očakávať od akejkoľvek osoby na účely zamedzenia škode alebo jej zníženia a ktorá za okolností, ako sú okolnosti konania vo veci samej, vedie súd k tomu, aby navrhovateľa predbežných opatrení nezaviazal na náhradu škody spôsobenú týmito opatreniami, aj keď patent, na základe ktorého boli tieto opatrenia navrhnuté a nariadené, bol následne zrušený, pokiaľ táto právna úprava umožní súdu riadne zohľadniť všetky objektívne okolnosti sporu vrátane správania účastníkov konania, a to na účely overenia, či navrhovateľ nezneužil uvedené opatrenia.

         (1)  Ú. v. EÚ C 112, 26.3.2018.


title: Vec C-709/17 P: Rozsudok Súdneho dvora (štvrtá komora) z 12. septembra 2019 – Európska komisia/Kolachi Raj Industrial (Private) Ltd, European Bicycle Manufacturers Association (Odvolanie – Dumping – Vykonávacie nariadenie (EÚ) 2015/776 – Dovoz bicyklov odosielaných z Kambodže, Pakistanu a Filipín – Rozšírenie konečného antidumpingového cla na dovoz bicyklov s pôvodom v Číne na tieto dovozy – Nariadenie (ES) č. 1225/2009 – Článok 13 – Obchádzanie – Montážne činnosti – Proveniencia a pôvod dielov na bicykle – Diely odoslané z Číny na Srí Lanku, opracované na Srí Lanke, následne odoslané do Pakistanu na montáž)

text:
               11.11.2019

               SK

               Úradný vestník Európskej únie

               C 383/14

      Rozsudok Súdneho dvora (štvrtá komora) z 12. septembra 2019 – Európska komisia/Kolachi Raj Industrial (Private) Ltd, European Bicycle Manufacturers Association
      (Vec C-709/17 P) (1)

      (Odvolanie - Dumping - Vykonávacie nariadenie (EÚ) 2015/776 - Dovoz bicyklov odosielaných z Kambodže, Pakistanu a Filipín - Rozšírenie konečného antidumpingového cla na dovoz bicyklov s pôvodom v Číne na tieto dovozy - Nariadenie (ES) č. 1225/2009 - Článok 13 - Obchádzanie - Montážne činnosti - Proveniencia a pôvod dielov na bicykle - Diely odoslané z Číny na Srí Lanku, opracované na Srí Lanke, následne odoslané do Pakistanu na montáž)
      (2019/C 383/13)
      Jazyk konania: angličtina

         Účastníci konania

         Odvolateľka: Európska komisia (v zastúpení: M. França, J.-F. Brakeland a A. Demeneix, splnomocnení zástupcovia)

         Ďalší účastníci konania: Kolachi Raj Industrial (Private) Ltd (v zastúpení: P. Bentley QC), European Bicycle Manufacturers Association (v zastúpení: J. Beck, Solicitor, L. Ruessmann, advokát)

         Výrok rozsudku

                  1.

                  Rozsudok Všeobecného súdu Európskej únie z 10. októbra 2017, Kolachi Raj Industrial/Komisia (T-435/15, EU:T:2017:712), sa zrušuje.

                  2.

                  Žaloba o neplatnosť podaná spoločnosťou Kolachi Raj Industrial (Private) Ltd sa zamieta.

                  3.

                  Kolachi Raj Industrial (Private) Ltd je povinná znášať svoje vlastné trovy konania a nahradiť trovy konania, ktoré vznikli Európskej komisii a European Bicycle Manufacturers Association (EBMA), týkajúce sa tak prvostupňového, ako aj odvolacieho konania.

         (1)  Ú. v. EÚ C 112, 26.3.2018.


title: Vec C-28/18: Rozsudok Súdneho dvora (piata komora) z 5. septembra 2019 (návrh na začatie prejudiciálneho konania, ktorý podal Oberster Gerichtshof – Rakúsko) – Verein für Konsumenteninformation/Deutsche Bahn AG (Návrh na začatie prejudiciálneho konania – Technické a obchodné požiadavky na úhrady a inkasá v eurách – Nariadenie (EÚ) č. 260/2012 – Jednotná oblasť platieb v eurách (SEPA) – Platba inkasom – Článok 9 ods. 2 – Dostupnosť platieb – Podmienka bydliska)

text:
               11.11.2019

               SK

               Úradný vestník Európskej únie

               C 383/15

      Rozsudok Súdneho dvora (piata komora) z 5. septembra 2019 (návrh na začatie prejudiciálneho konania, ktorý podal Oberster Gerichtshof – Rakúsko) – Verein für Konsumenteninformation/Deutsche Bahn AG
      (Vec C-28/18) (1)

      (Návrh na začatie prejudiciálneho konania - Technické a obchodné požiadavky na úhrady a inkasá v eurách - Nariadenie (EÚ) č. 260/2012 - Jednotná oblasť platieb v eurách (SEPA) - Platba inkasom - Článok 9 ods. 2 - Dostupnosť platieb - Podmienka bydliska)
      (2019/C 383/14)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Oberster Gerichtshof

         Účastníci konania pred vnútroštátnym súdom

         Žalobca: Verein für Konsumenteninformation

         Žalovaná: Deutsche Bahn AG

         Výrok rozsudku

      Článok 9 ods. 2 nariadenia Európskeho parlamentu a Rady (EÚ) č. 260/2012 zo 14. marca 2012, ktorým sa ustanovujú technické a obchodné požiadavky na úhrady a inkasá v eurách a ktorým sa mení a dopĺňa nariadenie (ES) č. 924/2009, sa má vykladať v tom zmysle, že bráni takej zmluvnej podmienke, o akú ide vo veci samej, ktorá vylučuje platbu inkasom denominovanú v eurách, vykonanú prostredníctvom schémy pre inkaso stanovenej na úrovni Európskej únie (inkaso SEPA), ak platiteľ nemá svoje bydlisko v tom istom členskom štáte, ako je členský štát, v ktorom má príjemca sídlo svojich činností.

         (1)  Ú. v. EÚ C 104, 19.3.2018.


title: Vec C-46/18: Rozsudok Súdneho dvora (druhá komora) z 11. septembra 2019 (návrh na začatie prejudiciálneho konania, ktorý podal Consiglio di Stato – Taliansko) – Caseificio Sociale San Rocco Soc. coop. arl a i./Agenzia per le Erogazioni in Agricoltura (AGEA), Regione Veneto (Návrh na začatie prejudiciálneho konania – Odvetvie mlieka a mliečnych výrobkov – Kvóty – Dodatočný poplatok – Nariadenie (EHS) č. 3950/92 – Článok 2 – Vyberanie poplatku kupujúcim – Dodávky presahujúce referenčné množstvo, ktoré má výrobca k dispozícii – Cena mlieka – Povinné uplatnenie zrážky – Vrátenie sumy prebytku – Nariadenie (ES) č. 1392/2001 – Článok 9 – Nákupca – Nedodržanie povinnosti vykonať dodatočné poplatky – Výrobcovia – Nedodržanie povinnosti zaplatiť mesačnú platbu – Ochrana legitímnej dôvery)

text:
               11.11.2019

               SK

               Úradný vestník Európskej únie

               C 383/16

      Rozsudok Súdneho dvora (druhá komora) z 11. septembra 2019 (návrh na začatie prejudiciálneho konania, ktorý podal Consiglio di Stato – Taliansko) – Caseificio Sociale San Rocco Soc. coop. arl a i./Agenzia per le Erogazioni in Agricoltura (AGEA), Regione Veneto
      (Vec C-46/18) (1)

      (Návrh na začatie prejudiciálneho konania - Odvetvie mlieka a mliečnych výrobkov - Kvóty - Dodatočný poplatok - Nariadenie (EHS) č. 3950/92 - Článok 2 - Vyberanie poplatku kupujúcim - Dodávky presahujúce referenčné množstvo, ktoré má výrobca k dispozícii - Cena mlieka - Povinné uplatnenie zrážky - Vrátenie sumy prebytku - Nariadenie (ES) č. 1392/2001 - Článok 9 - Nákupca - Nedodržanie povinnosti vykonať dodatočné poplatky - Výrobcovia - Nedodržanie povinnosti zaplatiť mesačnú platbu - Ochrana legitímnej dôvery)
      (2019/C 383/15)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Consiglio di Stato

         Účastníci konania pred vnútroštátnym súdom

         Žalobcovia: Caseificio Sociale San Rocco Soc. coop. Arl, S.s. Franco e Maurizio Artuso, Claudio Matteazzi, Roberto Tellatin, Sebastiano Bolzon

         Žalované: Agenzia per le Erogazioni in Agricoltura (AGEA), Regione Veneto

         Výrok rozsudku

                  1.

                  Článok 2 nariadenia Rady (EHS) č. 3950/92 z 28. decembra 1992, ktorým sa stanovujú dodatočné poplatky v sektore mlieka a mliečnych výrobkov [neoficiálny preklad], zmeneného nariadením Rady (ES) č. 1256/1999 zo 17. mája 1999, sa má vykladať v tom zmysle, že konštatovanie nezlučiteľnosti vnútroštátnej právnej úpravy upravujúcej podmienky vyberania dodatočného poplatku nákupcom od výrobcov s týmto ustanovením neznamená, že výrobcovia, na ktorých sa vzťahuje táto právna úprava, už nie sú dlžníkmi tohto poplatku.

                  2.

                  Článok 2 ods. 4 nariadenia č. 3950/92, zmeneného nariadením č. 1256/1999 v spojení s článkom 9 nariadenia Komisie (ES) č. 1392/2001 z 9. júla 2001, ktorým sa ustanovujú podrobné pravidlá pre uplatňovanie nariadenia č. 3950/92 sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá stanovuje, že vrátenie prebytku na dodatočnom poplatku musí prioritne smerovať k výrobcom, ktorí na základe uplatnenia ustanovenia vnútroštátneho práva, ktoré je nezlučiteľné s článkom 2 ods. 2 nariadenia č. 3950/92, zmeneného nariadením č. 1256/1999, splnili svoju povinnosť zaplatiť mesačnú platbu.

                  3.

                  Zásada ochrany legitímnej dôvery sa má vykladať v tom zmysle, že nebráni tomu, aby v situácii, o akú ide vo veci samej, výška dodatočného poplatku dlhovaného výrobcami, ktorí si nesplnili povinnosť platby na mesačnom základe, ktorá je stanovená uplatniteľnou vnútroštátnou právnou úpravou, bola prepočítaná.

         (1)  Ú. v. EÚ C 142, 23.4.2018.


title: spojené veci C-64/18, C-140/18, C-146/18 a C-148/18: Rozsudok Súdneho dvora (šiesta komora) z 12. septembra 2019 (návrh na začatie prejudiciálneho konania, ktorý podal Landesverwaltungsgericht Steiermark – Rakúsko) – Zoran Maksimovic (C-64/18), Humbert Jörg Köfler (C-140/18, C-146/18 a C-148/18), Wolfgang Leitner (C-140/18 a C-148/18), Joachim Schönbeck (C-140/18 a C-148/18), Wolfgang Semper (C-140/18 a C-148/18)/Bezirkshauptmannschaft Murtal (Návrh na začatie prejudiciálneho konania – Článok 56 ZFEÚ – Slobodné poskytovanie služieb – Vysielanie pracovníkov – Uchovávanie a preklad mzdovej dokumentácie – Pracovné povolenie – Sankcie – Proporcionalita – Pokuty vo vopred vymedzenej minimálnej výške – Kumulácia – Neexistencia hornej hranice – Súdne výdavky – Náhradný trest odňatia slobody)

text:
               11.11.2019

               SK

               Úradný vestník Európskej únie

               C 383/17

      Rozsudok Súdneho dvora (šiesta komora) z 12. septembra 2019 (návrh na začatie prejudiciálneho konania, ktorý podal Landesverwaltungsgericht Steiermark – Rakúsko) – Zoran Maksimovic (C-64/18), Humbert Jörg Köfler (C-140/18, C-146/18 a C-148/18), Wolfgang Leitner (C-140/18 a C-148/18), Joachim Schönbeck (C-140/18 a C-148/18), Wolfgang Semper (C-140/18 a C-148/18)/Bezirkshauptmannschaft Murtal
      (spojené veci C-64/18, C-140/18, C-146/18 a C-148/18) (1)

      (Návrh na začatie prejudiciálneho konania - Článok 56 ZFEÚ - Slobodné poskytovanie služieb - Vysielanie pracovníkov - Uchovávanie a preklad mzdovej dokumentácie - Pracovné povolenie - Sankcie - Proporcionalita - Pokuty vo vopred vymedzenej minimálnej výške - Kumulácia - Neexistencia hornej hranice - Súdne výdavky - Náhradný trest odňatia slobody)
      (2019/C 383/16)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Landesverwaltungsgericht Steiermark

         Účastníci konania pred vnútroštátnym súdom

         Žalobcovia: Zoran Maksimovic (C-64/18), Humbert Jörg Köfler (C-140/18, C-146/18 a C-148/18), Wolfgang Leitner (C-140/18 a C-148/18), Joachim Schönbeck (C-140/18 a C-148/18), Wolfgang Semper (C-140/18 a C-148/18)

         Žalovaný: Bezirkshauptmannschaft Murtal

         za účasti: Finanzpolizei

         Výrok rozsudku

      Článok 56 ZFEÚ sa má vykladať v tom zmysle, že bráni takej vnútroštátnej právnej úprave, o ktorú ide vo veci samej, ktorá v prípade nedodržania povinností v oblasti pracovného práva týkajúcich sa získania administratívnych povolení a uchovávania mzdových podkladov stanovuje pokuty:

                  —

                  ktoré nemôžu byť nižšie než určitá stanovená suma,

                  —

                  ktoré sa ukladajú kumulatívne za každého dotknutého pracovníka a bez hornej hranice,

                  —

                  ku ktorým sa pripočíta príspevok na náklady konania vo výške 20 % z ich sumy v prípade zamietnutia žaloby podanej proti rozhodnutiu, ktorým boli uložené, a

                  —

                  ktoré sa zmenia na tresty odňatia slobody v prípade ich nezaplatenia.

         (1)  Ú. v. EÚ C 259, 23.7.2018.


title: Vec C-71/18: Rozsudok Súdneho dvora (prvá komora) zo 4. septembra 2019 (návrh na začatie prejudiciálneho konania, ktorý podal Vestre Landsret – Dánsko) – Skatteministeriet/KPC Herning (Návrh na začatie prejudiciálneho konania – Spoločný systém dane z pridanej hodnoty (DPH) – Smernica 2006/112/ES – Predaj pozemku, na ktorom sa v čase dodania nachádza budova – Kvalifikácia – Články 12 a 135 – Pojem „stavebný pozemok“ – Pojem „budova“ – Posúdenie hospodárskej a obchodnej reality – Vyhodnotenie objektívnych prvkov – Úmysel strán)

text:
               11.11.2019

               SK

               Úradný vestník Európskej únie

               C 383/18

      Rozsudok Súdneho dvora (prvá komora) zo 4. septembra 2019 (návrh na začatie prejudiciálneho konania, ktorý podal Vestre Landsret – Dánsko) – Skatteministeriet/KPC Herning
      (Vec C-71/18) (1)

      (Návrh na začatie prejudiciálneho konania - Spoločný systém dane z pridanej hodnoty (DPH) - Smernica 2006/112/ES - Predaj pozemku, na ktorom sa v čase dodania nachádza budova - Kvalifikácia - Články 12 a 135 - Pojem „stavebný pozemok“ - Pojem „budova“ - Posúdenie hospodárskej a obchodnej reality - Vyhodnotenie objektívnych prvkov - Úmysel strán)
      (2019/C 383/17)
      Jazyk konania: dánčina

         Vnútroštátny súd, ktorý podal návrh na začatie prejudiciálneho konania

      Vestre Landsret

         Účastníci konania pred vnútroštátnym súdom

         Žalobca: Skatteministeriet

         Žalovaná: KPC Herning

         Výrok rozsudku

      Článok 12 ods. 1 písm. a) a b) a článok 12 ods. 2 a 3, ako aj článok 135 ods. 1 písm. j) a k) smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že transakciu dodania pozemku, na ktorom sa v čase tohto dodania nachádza budova, nemožno považovať za dodanie „stavebného pozemku“, pokiaľ je táto transakcia hospodársky samostatná vo vzťahu k ďalším plneniam a netvorí spolu s nimi jedinú transakciu, a to aj v prípade, že úmyslom strán bolo úplné alebo čiastočné odstránenie budovy na účely vytvorenia priestoru pre novú budovu.

         (1)  Ú. v. EÚ C 134, 16.4.2018.


title: Vec C-94/18: Rozsudok Súdneho dvora (veľká komora) z 10. septembra 2019 (návrh na začatie prejudiciálneho konania, ktorý podal High Court (Irlande) – Írsko) – Nalini Chenchooliah/Minister for Justice and Equality (Návrh na začatie prejudiciálneho konania – Občianstvo Únie – Článok 21 ZFEÚ – Právo občanov Únie a ich rodinných príslušníkov voľne sa pohybovať a zdržiavať sa na území členského štátu – Smernica 2004/38/ES – Článok 3 ods. 1 a články 15, 27, 28, 30 a 31 – Pojem „oprávnená osoba“ – Štátny príslušník tretieho štátu, ktorý je manželským partnerom občana Únie, ktorý vykonával svoju slobodu pohybu – Návrat občana Únie do členského štátu, ktorého je štátnym príslušníkom a v ktorom si odpykáva trest odňatia slobody – Požiadavky na hostiteľský členský štát podľa smernice 2004/38/ES pri prijímaní rozhodnutia o vyhostení uvedeného štátneho príslušníka tretieho štátu)

text:
               11.11.2019

               SK

               Úradný vestník Európskej únie

               C 383/18

      Rozsudok Súdneho dvora (veľká komora) z 10. septembra 2019 (návrh na začatie prejudiciálneho konania, ktorý podal High Court (Irlande) – Írsko) – Nalini Chenchooliah/Minister for Justice and Equality
      (Vec C-94/18) (1)

      (Návrh na začatie prejudiciálneho konania - Občianstvo Únie - Článok 21 ZFEÚ - Právo občanov Únie a ich rodinných príslušníkov voľne sa pohybovať a zdržiavať sa na území členského štátu - Smernica 2004/38/ES - Článok 3 ods. 1 a články 15, 27, 28, 30 a 31 - Pojem „oprávnená osoba“ - Štátny príslušník tretieho štátu, ktorý je manželským partnerom občana Únie, ktorý vykonával svoju slobodu pohybu - Návrat občana Únie do členského štátu, ktorého je štátnym príslušníkom a v ktorom si odpykáva trest odňatia slobody - Požiadavky na hostiteľský členský štát podľa smernice 2004/38/ES pri prijímaní rozhodnutia o vyhostení uvedeného štátneho príslušníka tretieho štátu)
      (2019/C 383/18)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      High Court (Irlande)

         Účastníci konania pred vnútroštátnym súdom

         Žalobca: Nalini Chenchooliah

         Žalovaný: Minister for Justice and Equality

         Výrok rozsudku

      Článok 15 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, sa má vykladať v tom zmysle, že sa uplatňuje na rozhodnutie o vyhostení prijaté voči štátnemu príslušníkovi tretieho štátu z dôvodu, že tento štátny príslušník už nemá právo na pobyt na základe uvedenej smernice, a to v takej situácii, o akú ide vo veci samej, keď sa tento štátny príslušník zosobášil s občanom Únie v čase, keď tento občan využil svoju slobodu pohybu tým, že prišiel do hostiteľského členského štátu a zdržiaval sa v ňom spolu s uvedeným štátnym príslušníkom, pričom tento občan sa následne vrátil do členského štátu, ktorého je štátnym príslušníkom. Z toho vyplýva, že príslušné záruky stanovené v článkoch 30 a 31 smernice 2004/38 treba uplatniť v rámci prijímania takéhoto rozhodnutia o vyhostení, ktoré v žiadnom prípade nemôže obsahovať zákaz vstupu na územie.

         (1)  Ú. v. EÚ C 152, 30.4.2018.


title: Vec C-104/18 P: Rozsudok Súdneho dvora (piata komora) z 12. septembra 2019 – Koton Mağazacilik Tekstil Sanayi ve Ticaret AȘ/Úrad Európskej únie pre duševné vlastníctvo (EUIPO), Joaquín Nadal Esteban (Odvolanie – Ochranná známka Európskej únie – Nariadenie (ES) č. 207/2009 – Absolútne dôvody neplatnosti – Článok 52 ods. 1 písm. b) – Nekonanie v dobrej viere pri podávaní prihlášky ochrannej známky)

text:
               11.11.2019

               SK

               Úradný vestník Európskej únie

               C 383/19

      Rozsudok Súdneho dvora (piata komora) z 12. septembra 2019 – Koton Mağazacilik Tekstil Sanayi ve Ticaret AȘ/Úrad Európskej únie pre duševné vlastníctvo (EUIPO), Joaquín Nadal Esteban
      (Vec C-104/18 P) (1)

      (Odvolanie - Ochranná známka Európskej únie - Nariadenie (ES) č. 207/2009 - Absolútne dôvody neplatnosti - Článok 52 ods. 1 písm. b) - Nekonanie v dobrej viere pri podávaní prihlášky ochrannej známky)
      (2019/C 383/19)
      Jazyk konania: angličtina

         Účastníci konania

         Odvolateľka: Koton Mağazacilik Tekstil Sanayi ve Ticaret AȘ (v zastúpení: J. Güell Serra a E. Stojanov Edissonov, abogados)

         Ďalší účastníci konania: Úrad Európskej únie pre duševné vlastníctvo (EUIPO), (v zastúpení: J. Crespo Carrillo, splnomocnený zástupca), Joaquín Nadal Esteban (v zastúpení: J. L. Donoso Romero, abogado)

         Výrok rozsudku

                  1.

                  Rozsudok Všeobecného súdu Európskej únie z 30. novembra 2017, Koton Mağazacilik Tekstil Sanayi ve Ticaret/EUIPO – Nadal Esteban (STYLO & KOTON) (T-687/16, EU:T:2017:853), sa zrušuje.

                  2.

                  Rozhodnutie druhého odvolacieho senátu Úradu Európskej únie pre duševné vlastníctvo (EUIPO) zo 14. júna 2016 (vec R 1779/2015-2) sa zrušuje.

                  3.

                  Návrh na vyhlásenie neplatnosti napadnutej ochrannej známky sa zamieta.

                  4.

                  Pán Joaquín Nadal Esteban a Úrad Európskej únie pre duševné vlastníctvo (EUIPO) sú povinní rovným dielom nahradiť trovy konania, ktoré vznikli spoločnosti Koton Mağazacilik Tekstil Sanayi ve Ticaret AȘ tak v súvislosti s prvostupňovým konaním vo veci T-687/16, ako aj s odvolaním.

         (1)  Ú. v. EÚ C 152, 30.4.2018.


title: Vec C-123/18 P: Rozsudok Súdneho dvora (Veľká komora) z 10. septembra 2019 – HTTS Hanseatic Trade Trust & Shipping GmbH/Rada Európskej únie, Európska komisia (Odvolanie – Spoločná zahraničná a bezpečnostná politika – Obmedzujúce opatrenia prijaté voči Iránskej islamskej republike – Náhrada ujmy, ktorú údajne utrpela odvolateľka v dôsledku zaradenia jej obchodného mena na zoznam osôb a subjektov, na ktoré sa vzťahuje zmrazenie finančných prostriedkov a ekonomických zdrojov – Žaloba o náhradu škody – Podmienky nevyhnutné pre vznik mimozmluvnej zodpovednosti Európskej únie – Pojem „dostatočne závažné porušenie právnej normy Únie“ – Posúdenie – Pojem „vlastnená alebo kontrolovaná spoločnosť“ – Povinnosť odôvodnenia)

text:
               11.11.2019

               SK

               Úradný vestník Európskej únie

               C 383/20

      Rozsudok Súdneho dvora (Veľká komora) z 10. septembra 2019 – HTTS Hanseatic Trade Trust & Shipping GmbH/Rada Európskej únie, Európska komisia
      (Vec C-123/18 P) (1)

      (Odvolanie - Spoločná zahraničná a bezpečnostná politika - Obmedzujúce opatrenia prijaté voči Iránskej islamskej republike - Náhrada ujmy, ktorú údajne utrpela odvolateľka v dôsledku zaradenia jej obchodného mena na zoznam osôb a subjektov, na ktoré sa vzťahuje zmrazenie finančných prostriedkov a ekonomických zdrojov - Žaloba o náhradu škody - Podmienky nevyhnutné pre vznik mimozmluvnej zodpovednosti Európskej únie - Pojem „dostatočne závažné porušenie právnej normy Únie“ - Posúdenie - Pojem „vlastnená alebo kontrolovaná spoločnosť“ - Povinnosť odôvodnenia)
      (2019/C 383/20)
      Jazyk konania: nemčina

         Účastníci konania

         Odvolateľka: HTTS Hanseatic Trade Trust & Shipping GmbH (v zastúpení: M. Schlingmann, Rechsanwalt)

         Ďalší účastníci konania: Rada Európskej únie (v zastúpení: J.-P. Hix a M. Bishop, splnomocnení zástupcovia), Európska komisia (v zastúpení: pôvodne R. Tricot, M. Kellerbauer a C. Zadra, neskôr M. Tricot, C. Hödlmayr a C. Zadra, splnomocnení zástupcovia)

         Výrok rozsudku

                  1.

                  Rozsudok Všeobecného súdu Európskej únie z 13. decembra 2017, HTTS/Rada (T-692/15, EU:T:2017:890), sa zrušuje.

                  2.

                  Vec sa vracia na ďalšie konanie Všeobecnému súdu Európskej únie.

                  3.

                  O trovách konania sa rozhodne neskôr.

         (1)  Ú. v. EÚ C 161, 7.5.2018.


title: Vec C-143/18: Rozsudok Súdneho dvora (prvá. komora) z 11. septembra 2019 (návrh na začatie prejudiciálneho konania, ktorý podal Landgericht Bonn – Nemecko) – Antonio Romano, Lidia Romano/DSL Bank – pobočka DB Privat und Firmenkundenbank AG, predtým DSL Bank – operačná jednotka Deutsche Postbank AG (Návrh na začatie prejudiciálneho konania – Ochrana spotrebiteľov – Smernica 2002/65/ES – Zmluva o spotrebiteľskom úvere uzatvorená na diaľku – Právo na odstúpenie od zmluvy – Uplatnenie práva na odstúpenie od zmluvy po úplnom splnení zmluvy na výslovnú žiadosť spotrebiteľa – Oznámenie informácií o práve na odstúpenie od zmluvy spotrebiteľovi)

text:
               11.11.2019

               SK

               Úradný vestník Európskej únie

               C 383/21

      Rozsudok Súdneho dvora (prvá. komora) z 11. septembra 2019 (návrh na začatie prejudiciálneho konania, ktorý podal Landgericht Bonn – Nemecko) – Antonio Romano, Lidia Romano/DSL Bank – pobočka DB Privat und Firmenkundenbank AG, predtým DSL Bank – operačná jednotka Deutsche Postbank AG
      (Vec C-143/18) (1)

      (Návrh na začatie prejudiciálneho konania - Ochrana spotrebiteľov - Smernica 2002/65/ES - Zmluva o spotrebiteľskom úvere uzatvorená na diaľku - Právo na odstúpenie od zmluvy - Uplatnenie práva na odstúpenie od zmluvy po úplnom splnení zmluvy na výslovnú žiadosť spotrebiteľa - Oznámenie informácií o práve na odstúpenie od zmluvy spotrebiteľovi)
      (2019/C 383/21)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Landgericht Bonn

         Účastníci konania pred vnútroštátnym súdom

         Žalobcovia: Antonio Romano, Lidia Romano

         Žalovaný: DSL Bank – pobočka DB Privat und Firmenkundenbank AG, predtým DSL Bank – operačná jednotka Deutsche Postbank AG

         Výrok rozsudku

                  1.

                  Článok 6 ods. 2 písm. c) smernice Európskeho parlamentu a Rady 2002/65/ES z 23. septembra 2002 o poskytovaní finančných služieb spotrebiteľom na diaľku a o zmene a doplnení smernice Rady 90/619/EHS a smerníc 97/7/ES a 98/27/ES v spojení s článkom 1 ods. 1 tejto smernice a s prihliadnutím na odôvodnenie 13 tejto smernice sa má vykladať v tom zmysle, že mu odporuje vnútroštátna právna úprava, ako ju vykladá vnútroštátna judikatúra, ktorá, pokiaľ ide o zmluvu týkajúcu sa finančnej služby uzatvorenej na diaľku medzi podnikateľom a spotrebiteľom, nevylučuje právo spotrebiteľa na odstúpenie od zmluvy v prípade, ak obe zmluvné strany úplne splnili túto zmluvu na výslovnú žiadosť spotrebiteľa predtým, ako tento spotrebiteľ uplatní svoje právo na odstúpenie od zmluvy. Vnútroštátnemu súdu prináleží zohľadniť vnútroštátne právo ako celok a uplatniť výkladové metódy, ktoré toto právo uznáva, s cieľom dospieť k riešeniu v súlade s týmto ustanovením, pričom v prípade potreby zmení ustálenú vnútroštátnu judikatúru, ak táto judikatúra vychádza z výkladu vnútroštátneho práva, ktorý je nezlučiteľný s uvedeným ustanovením.

                  2.

                  Článok 5 ods. 1 smernice 2002/65 v spojení s článkom 3 ods. 1 bodom 3 písm. a) a článkom 6 ods. 2 písm. c) tejto smernice sa má vykladať v tom zmysle, že povinnosť podnikateľa, ktorý uzatvára zmluvu o finančnej službe na diaľku so spotrebiteľom, jasným a zrozumiteľným spôsobom informovať bežne informovaného a primerane pozorného a obozretného spotrebiteľa v súlade s požiadavkami práva Únie predtým, ako je tento spotrebiteľ viazaný zmluvou na diaľku alebo ponukou, o existencii práva na odstúpenie od zmluvy, nie je porušená, ak tento podnikateľ informuje tohto spotrebiteľa, že právo na odstúpenie od zmluvy sa neuplatňuje na zmluvu, ktorá je oboma stranami úplne splnená na výslovnú žiadosť spotrebiteľa predtým, ako tento spotrebiteľ uplatní svoje právo na odstúpenie od zmluvy, aj keď táto informácia nie je v súlade s vnútroštátnou právnou úpravou, ako ju vykladá vnútroštátna judikatúra, ktorá stanovuje, že v takomto prípade sa právo na odstúpenie od zmluvy uplatňuje.

         (1)  Ú. v. EÚ C 182, 28.5.2018.


title: Vec C-145/18: Súdneho dvora (druhá komora) z 5. septembra 2019 (návrh na začatie prejudiciálneho konania, ktorý podal Conseil d’État – Francúzsko) – Regards Photographiques SARL/Ministre de l’Action et des Comptes publics (Návrh na začatie prejudiciálneho konania – Spoločný systém dane z pridanej hodnoty (DPH) – Smernica 2006/112/ES – Článok 103 ods. 2 písm. a) – Článok 311 ods. 1 bod 2 – Príloha IX časť A bod 7 – Znížená sadzba DPH – Umelecké diela – Pojem – Fotografie zhotovené umelcom, ním alebo pod jeho dohľadom vytlačené, podpísané a očíslované a obmedzené najviac na 30 kópií – Vnútroštátna právna úprava obmedzujúca uplatňovanie zníženej sadzby DPH len na fotografie, ktoré majú povahu umeleckého diela)

text:
               11.11.2019

               SK

               Úradný vestník Európskej únie

               C 383/22

      Súdneho dvora (druhá komora) z 5. septembra 2019 (návrh na začatie prejudiciálneho konania, ktorý podal Conseil d’État – Francúzsko) – Regards Photographiques SARL/Ministre de l’Action et des Comptes publics
      (Vec C-145/18) (1)

      (Návrh na začatie prejudiciálneho konania - Spoločný systém dane z pridanej hodnoty (DPH) - Smernica 2006/112/ES - Článok 103 ods. 2 písm. a) - Článok 311 ods. 1 bod 2 - Príloha IX časť A bod 7 - Znížená sadzba DPH - Umelecké diela - Pojem - Fotografie zhotovené umelcom, ním alebo pod jeho dohľadom vytlačené, podpísané a očíslované a obmedzené najviac na 30 kópií - Vnútroštátna právna úprava obmedzujúca uplatňovanie zníženej sadzby DPH len na fotografie, ktoré majú povahu umeleckého diela)
      (2019/C 383/22)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Conseil d’État

         Účastníci konania pred vnútroštátnym súdom

         Žalobkyňa: Regards Photographiques SARL

         Žalovaný: Ministre de l’Action et des Comptes publics

         Výrok rozsudku

                  1.

                  Na to, aby mohli byť fotografie považované za umelecké diela, na ktoré možno uplatniť zníženú sadzbu dane z pridanej hodnoty (DPH) na základe článku 103 ods. 1 a článku 103 ods. 2 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty v spojení s článkom 311 ods. 1 bodom 2 tejto smernice, ako aj prílohou IX časťou A bodom 7 tejto smernice, musia spĺňať kritériá uvedené v tomto bode 7, teda byť zhotovené ich autorom, ním alebo pod jeho dohľadom vytlačené, podpísané a očíslované a obmedzené najviac na 30 kópií, s vylúčením akéhokoľvek iného kritéria, najmä posúdenia ich umeleckej povahy príslušným vnútroštátnym daňovým úradom.

                  2.

                  Článok 103 ods. 1 a článok 103 ods. 2 písm. a) smernice o DPH v spojení s článkom 311 ods. 1 bodom 2 tejto smernice, ako aj s prílohou IX časťou A bodom 7 tejto smernice sa má vykladať v tom zmysle, že bráni takej vnútroštátnej právnej úprave, o akú ide vo veci samej, ktorá obmedzuje uplatnenie zníženej sadzby DPH len na fotografie, ktoré majú umeleckú povahu, v rozsahu, v akom existencia tejto poslednej uvedenej povahy podlieha posúdeniu príslušného vnútroštátneho daňového úradu, ktoré sa nevykonáva v rámci objektívnych, jasných a presných kritérií stanovených v tejto vnútroštátnej právnej úprave, ktoré by umožnili presne určiť fotografie, na ktoré uvedená právna úprava vyhradzuje uplatnenie tejto zníženej sadzby, aby sa tak zabránilo porušeniu zásady daňovej neutrality.

         (1)  Ú. v. EÚ C 161, 7.5.2018.


title: Vec C-172/18: Rozsudok Súdneho dvora (piata komora) z 5. septembra 2019 (návrh na začatie prejudiciálneho konania, ktorý podal Court of Appeal – Spojené kráľovstvo) – AMS Neve Ltd, Barnett Waddingham Trustees, Mark Crabtree/Heritage Audio SL, Pedro Rodríguez Arribas (Návrh na začatie prejudiciálneho konania – Ochranná známka Európskej únie – Nariadenie (ES) č. 207/2009 – Článok 97 ods. 5 – Súdna právomoc – Žaloba pre porušenie – Právomoc súdov členského štátu, na ktorého území „došlo k porušeniu práv“ – Reklamy a ponuky na predaj zobrazené na internetovej stránke a na platformách sociálnych médií)

text:
               11.11.2019

               SK

               Úradný vestník Európskej únie

               C 383/23

      Rozsudok Súdneho dvora (piata komora) z 5. septembra 2019 (návrh na začatie prejudiciálneho konania, ktorý podal Court of Appeal – Spojené kráľovstvo) – AMS Neve Ltd, Barnett Waddingham Trustees, Mark Crabtree/Heritage Audio SL, Pedro Rodríguez Arribas
      (Vec C-172/18) (1)

      (Návrh na začatie prejudiciálneho konania - Ochranná známka Európskej únie - Nariadenie (ES) č. 207/2009 - Článok 97 ods. 5 - Súdna právomoc - Žaloba pre porušenie - Právomoc súdov členského štátu, na ktorého území „došlo k porušeniu práv“ - Reklamy a ponuky na predaj zobrazené na internetovej stránke a na platformách sociálnych médií)
      (2019/C 383/23)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      Court of Appeal

         Účastníci konania pred vnútroštátnym súdom

         Žalobcovia: AMS Neve Ltd, Barnett Waddingham Trustees, Mark Crabtree

         Žalovaní: Heritage Audio SL, Pedro Rodríguez Arribas

         Výrok rozsudku

      Článok 97 ods. 5 nariadenia Rady (ES) č. 207/2009 z 26. februára 2009 o ochrannej známke [Európskej únie] sa má vykladať v tom zmysle, že majiteľ ochrannej známky Európskej únie, ktorý sa domnieva, že bol poškodený tým, že tretia osoba používa bez jeho súhlasu označenie zhodné s jeho ochrannou známkou v reklamách a ponukách na predaj zobrazených elektronicky s ohľadom na rovnaké alebo podobné tovary ako tovary, pre ktoré je uvedená ochranná známka zapísaná, môže podať žalobu pre porušenie proti tejto tretej osobe na súd pre ochranné známky Európskej únie členského štátu, na ktorého území sa nachádzajú spotrebitelia alebo obchodníci, ktorým sú tieto reklamy alebo ponuky na predaj určené, a to bez ohľadu na skutočnosť, že rozhodnutia a opatrenia vzťahujúce sa na toto elektronické zobrazenie boli prijaté uvedenou treťou osobou v inom členskom štáte.

         (1)  Ú. v. EÚ C 190, 4.6.2018.


title: spojené veci C-199/18, C-200/18 a C-343/18: Rozsudok Súdneho dvora (deviata komora) z 12. septembra 2019 (návrhy na začatie prejudiciálneho konania, ktoré podala Consiglio di Stato - Taliansko) – Pollo del Campo S.c.a., Avi Coop Società Cooperativa Agricola (C-199/18), C.A.F.A.R. – Società Agricola Cooperativa, Società Agricola Guidi di Roncofreddo di Guidi Giancarlo e Nicolini Fausta (C-200/18)/Regione Emilia-Romagna, Azienda Unità Sanitaria Locale 104 di Modena, A.U.S.L. Romagna (C-199/18 a C-200/18) a SAIGI Società Cooperativa Agricola a r.l., MA.GE.MA. Società Agricola Cooperativa/Regione Emilia – Romagna, A.U.S.L. Romagna (C-343/18) (Návrh na začatie prejudiciálneho konania – Aproximácia právnych predpisov – Nariadenie (ES) č. 882/2004 – Článok 27 – Úradné kontroly krmív a potravín – Financovanie – Poplatky alebo dane ukladané z dôvodu úradných kontrol – Možnosť členských štátov oslobodiť určité kategórie subjektov od dane – Minimálne sadzby poplatkov)

text:
               11.11.2019

               SK

               Úradný vestník Európskej únie

               C 383/23

      Rozsudok Súdneho dvora (deviata komora) z 12. septembra 2019 (návrhy na začatie prejudiciálneho konania, ktoré podala Consiglio di Stato - Taliansko) – Pollo del Campo S.c.a., Avi Coop Società Cooperativa Agricola (C-199/18), C.A.F.A.R. – Società Agricola Cooperativa, Società Agricola Guidi di Roncofreddo di Guidi Giancarlo e Nicolini Fausta (C-200/18)/Regione Emilia-Romagna, Azienda Unità Sanitaria Locale 104 di Modena, A.U.S.L. Romagna (C-199/18 a C-200/18) a SAIGI Società Cooperativa Agricola a r.l., MA.GE.MA. Società Agricola Cooperativa/Regione Emilia – Romagna, A.U.S.L. Romagna (C-343/18)
      (spojené veci C-199/18, C-200/18 a C-343/18) (1)

      (Návrh na začatie prejudiciálneho konania - Aproximácia právnych predpisov - Nariadenie (ES) č. 882/2004 - Článok 27 - Úradné kontroly krmív a potravín - Financovanie - Poplatky alebo dane ukladané z dôvodu úradných kontrol - Možnosť členských štátov oslobodiť určité kategórie subjektov od dane - Minimálne sadzby poplatkov)
      (2019/C 383/24)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Consiglio di Stato

         Účastníci konania pred vnútroštátnym súdom

         Žalobkyne: Pollo del Campo S.c.a., Avi Coop Società Cooperativa Agricola (C-199/18), C.A.F.A.R. – Società Agricola Cooperativa, Società Agricola Guidi di Roncofreddo di Guidi Giancarlo e Nicolini Fausta (C-200/18) a SAIGI Società Cooperativa Agricola a r.l., MA.GE.MA. Società Agricola Cooperativa (C-343/18)

         Žalovaní: Regione Emilia-Romagna, Azienda Unità Sanitaria Locale 104 di Modena, A.U.S.L. Romagna (C-199/18 a C-200/18) a Regione Emilia-Romagna, A.U.S.L. Romagna (C-343/18)

         Výrok rozsudku

                  1.

                  Článok 27 nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá sa má vykladať v tom zmysle, že členské štáty majú povinnosť vyberať poplatky za úradné kontroly činností uvedených v oddiele A prílohy IV a oddiele A prílohy V tohto nariadenia aj od prevádzkovateľov potravinárskych a krmivárskych podnikov vykonávajúcich činnosti porážky a rozrábky mäsa ako vedľajšiu činnosť k ich hlavnej činnosti, ktorou je chov zvierat.

                  2.

                  Článok 27 nariadenia č. 882/2004 sa má vykladať v tom zmysle, že členskému štátu neumožňuje uplatňovať poplatky vo výške, ktorá je nižšia ako minimálne sadzby stanovené v oddiele B prílohy IV a oddiele B prílohy V nariadenia č. 882/2004.

         (1)  Ú. v. EÚ C 240, 9.7.2018.

         Ú. v. EÚ C 268, 30.7.2018.


title: Vec C-290/18: Rozsudok Súdneho dvora (deviata komora) z 5. septembra 2019 – Európska komisia/Portugalská republika (Nesplnenie povinnosti členským štátom – Životné prostredie – Smernica 92/43/EHS – Voľne žijúce živočíchy a voľne rastúce rastliny – Ochrana prirodzených biotopov a voľne žijúcich živočíchov a rastlín – Článok 4 ods. 4 – Prílohy I a II – Lokality európskeho významu – Nevymedzenie – Osobitne chránené územia – Potrebné opatrenia – Neprijatie)

text:
               11.11.2019

               SK

               Úradný vestník Európskej únie

               C 383/24

      Rozsudok Súdneho dvora (deviata komora) z 5. septembra 2019 – Európska komisia/Portugalská republika
      (Vec C-290/18) (1)

      (Nesplnenie povinnosti členským štátom - Životné prostredie - Smernica 92/43/EHS - Voľne žijúce živočíchy a voľne rastúce rastliny - Ochrana prirodzených biotopov a voľne žijúcich živočíchov a rastlín - Článok 4 ods. 4 - Prílohy I a II - Lokality európskeho významu - Nevymedzenie - Osobitne chránené územia - Potrebné opatrenia - Neprijatie)
      (2019/C 383/25)
      Jazyk konania: portugalčina

         Účastníci konania

         Žalobkyňa: Európska komisia (v zastúpení: P. Costa de Oliveira a C. Hermes, splnomocnení zástupcovia)

         Žalovaná: Portugalská republika (v zastúpení: L. Inez Fernandes, M. Figueiredo, J. Reis Silva, H. Almeida, A. Pimenta a P. Barros da Costa, splnomocnení zástupcovia)

         Výrok rozsudku

                  1.

                  Portugalská republika si tým, že neoznačila 61 lokalít európskeho významu, ktoré Európska komisia uviedla v rozhodnutí Komisie 2004/813/ES zo 7. decembra 2004, ktorým sa prijíma v súlade so smernicou Rady 92/43/EHS zoznam lokalít európskeho významu pre atlantický biogeografický región a v rozhodnutí Komisie 2006/613/ES z 19. júla 2006, ktorým sa v súlade so smernicou Rady 92/43/EHS prijíma zoznam území európskeho významu pre stredomorskú biogeografickú oblasť čo najskôr, najneskôr však do šiestich rokov po prijatí týchto rozhodnutí, za osobitne chránené územia, a tým, že neprijala potrebné opatrenia spĺňajúce ekologické požiadavky týchto druhov prirodzených biotopov podľa prílohy I smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín a druhov uvedených v prílohe II tejto smernice, ktoré sa vyskytujú v týchto lokalitách európskeho významu, nesplnila povinnosti, ktoré jej vyplývajú z článku 4 ods. 4 a článku 6 ods. 1 uvedenej smernice.

                  2.

                  Poľská republika je povinná nahradiť trovy konania.

         (1)  Ú. v. EÚ C 249, 16.7.2018.


title: Vec C-331/18: Rozsudok Súdneho dvora (šiesta komora) z 5. septembra 2019 (návrh na začatie prejudiciálneho konania, ktorý podal Krajský súd v Prešove – Slovensko) – TE/Pohotovosť s.r.o. (Návrh na začatie prejudiciálneho konania – Smernica 2008/48/ES – Ochrana spotrebiteľa – Spotrebiteľský úver – Článok 10 ods. 2 písm. h) a i) a článok 10 ods. 3 – Informácie, ktoré má obsahovať zmluva o úvere – Vnútroštátna právna úprava, ktorá stanovuje povinnosť spresniť pri každej splátke rozdelenie na časti určené na splácanie istiny, úrokov a poplatkov)

text:
               11.11.2019

               SK

               Úradný vestník Európskej únie

               C 383/25

      Rozsudok Súdneho dvora (šiesta komora) z 5. septembra 2019 (návrh na začatie prejudiciálneho konania, ktorý podal Krajský súd v Prešove – Slovensko) – TE/Pohotovosť s.r.o.
      (Vec C-331/18) (1)

      (Návrh na začatie prejudiciálneho konania - Smernica 2008/48/ES - Ochrana spotrebiteľa - Spotrebiteľský úver - Článok 10 ods. 2 písm. h) a i) a článok 10 ods. 3 - Informácie, ktoré má obsahovať zmluva o úvere - Vnútroštátna právna úprava, ktorá stanovuje povinnosť spresniť pri každej splátke rozdelenie na časti určené na splácanie istiny, úrokov a poplatkov)
      (2019/C 383/26)
      Jazyk konania: slovenčina

         Vnútroštátny súd, ktorý podal návrh na začatie prejudiciálneho konania

      Krajský súd v Prešove

         Účastníci konania pred vnútroštátnym súdom

         Žalobca: TE

         Žalovaná: Pohotovosť s.r.o.

         Výrok rozsudku

                  1.

                  Článok 10 ods. 2 písm. h) až j) smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS v spojení s článkom 22 ods. 1 tejto smernice sa má vykladať v tom zmysle, že bráni vnútroštátnej právnej úprave, akou je vnútroštátna právna úprava dotknutá vo veci samej, podľa ktorej musí zmluva o úvere špecifikovať rozpis každej splátky určenej, podľa prípadu, na amortizáciu istiny, splatenie úrokov a ostatných nákladov.

                  2.

                  Článok 10 ods. 2 a článok 22 ods. 1 smernice 2008/48, ako boli vyložené rozsudkom z 9. novembra 2016, Home Credit Slovakia (C-42/15, EU:C:2016:842), sa majú uplatniť na zmluvu o úvere, o akú ide vo veci samej, ktorá bola uzatvorená pred vyhlásením tohto rozsudku a pred zmenou vnútroštátnej právnej úpravy vykonanou s cieľom dosiahnuť súlad s výkladom prijatým v uvedenom rozsudku.

         (1)  Ú. v. EÚ C 294, 20.8.2018.


title: Vec C-333/18: Rozsudok Súdneho dvora (desiata komora) z 5. septembra 2019 (návrh na začatie prejudiciálneho konania, ktorý podal Consiglio di Stato – Taliansko) – Lombardi Srl/Comune di Auletta, Delta Lavori SpA, Msm Ingegneria Srl (Návrh na začatie prejudiciálneho konania – Postupy preskúmavania v rámci zadávania verejných zákaziek na dodávku tovaru a verejných zákaziek na práce – Smernica 89/665/EHS – Žaloba o neplatnosť rozhodnutia o zadaní verejnej zákazky podaná uchádzačom, ktorého ponuka nebola vybratá – Vzájomná žaloba úspešného uchádzača – Prípustnosť hlavnej žaloby v prípade dôvodnosti vzájomnej žaloby)

text:
               11.11.2019

               SK

               Úradný vestník Európskej únie

               C 383/26

      Rozsudok Súdneho dvora (desiata komora) z 5. septembra 2019 (návrh na začatie prejudiciálneho konania, ktorý podal Consiglio di Stato – Taliansko) – Lombardi Srl/Comune di Auletta, Delta Lavori SpA, Msm Ingegneria Srl
      (Vec C-333/18) (1)

      (Návrh na začatie prejudiciálneho konania - Postupy preskúmavania v rámci zadávania verejných zákaziek na dodávku tovaru a verejných zákaziek na práce - Smernica 89/665/EHS - Žaloba o neplatnosť rozhodnutia o zadaní verejnej zákazky podaná uchádzačom, ktorého ponuka nebola vybratá - Vzájomná žaloba úspešného uchádzača - Prípustnosť hlavnej žaloby v prípade dôvodnosti vzájomnej žaloby)
      (2019/C 383/27)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Consiglio di Stato

         Účastníci konania pred vnútroštátnym súdom

         Žalobkyňa: Lombardi Srl

         Žalované: Comune di Auletta, Delta Lavori SpA, Msm Ingegneria Srl

         za účasti: Robertazzi Costruzioni Srl

         Výrok rozsudku

      Článok 1 ods. 1 tretí pododsek a článok 1 ods. 3 smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, zmenenej smernicou Európskeho parlamentu a Rady 2007/66/ES z 11. decembra 2007 sa má vykladať v tom zmysle, že bráni tomu, aby hlavná žaloba podaná uchádzačom, ktorý má záujem získať určitú zákazku a ktorému bola spôsobená alebo mu hrozila škoda údajným porušením práva Únie v oblasti verejného obstarávania alebo predpisov preberajúcich toto právo a ktorý má za cieľ vylúčiť iného uchádzača, bola vyhlásená za neprípustnú podľa vnútroštátnych procesných pravidiel alebo súdnej praxe, ktoré sa týkajú prejednávania vzájomných vylučovacích žalôb, bez ohľadu na počet účastníkov verejného obstarávania a počet účastníkov, ktorí podali žaloby.

         (1)  Ú. v. EÚ C 285, 13.8.2018.


title: Vec C-347/18: Rozsudok Súdneho dvora (prvá komora) zo 4. septembra 2019 (návrh na začatie prejudiciálneho konania, ktorý podal Tribunale di Milano – Taliansko) – Avv. Alessandro Salvoni/Anna Maria Fiermonte (Návrh na začatie prejudiciálneho konania – Justičná spolupráca v občianskych veciach – Nariadenie (EÚ) č. 1215/2012 – Článok 53 – Osvedčenie o rozsudku v občianskej alebo obchodnej veci podľa prílohy I – Právomoci súdu pôvodu – Ex offo overenie existencie porušení noriem právomoci vo veci spotrebiteľských zmlúv)

text:
               11.11.2019

               SK

               Úradný vestník Európskej únie

               C 383/26

      Rozsudok Súdneho dvora (prvá komora) zo 4. septembra 2019 (návrh na začatie prejudiciálneho konania, ktorý podal Tribunale di Milano – Taliansko) – Avv. Alessandro Salvoni/Anna Maria Fiermonte
      (Vec C-347/18) (1)

      (Návrh na začatie prejudiciálneho konania - Justičná spolupráca v občianskych veciach - Nariadenie (EÚ) č. 1215/2012 - Článok 53 - Osvedčenie o rozsudku v občianskej alebo obchodnej veci podľa prílohy I - Právomoci súdu pôvodu - Ex offo overenie existencie porušení noriem právomoci vo veci spotrebiteľských zmlúv)
      (2019/C 383/28)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Tribunale di Milano

         Účastníci konania pred vnútroštátnym súdom

         Žalobca: Avv. Alessandro Salvoni

         Žalovaná: Anna Maria Fiermonte

         Výrok rozsudku

      Článok 53 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach, zmeneného delegovaným nariadením Komisie (EÚ) 2015/281 z 26. novembra 2014 v spojení s článkom 47 Charty základných práv Európskej únie sa má vykladať v tom zmysle, že bráni tomu, aby súd pôvodu, na ktorý bola podaná žiadosť o osvedčenie podľa tohto článku 53 v súvislosti s právoplatným rozsudkom, ex offo overil, či došlo k porušeniu ustanovení kapitoly II oddielu 4 tohto nariadenia na účely informovania spotrebiteľa o prípadnom zistenom porušení a umožnenia spotrebiteľovi informovane posúdiť možnosť využiť opravný prostriedok podľa článku 45 uvedeného nariadenia.

         (1)  Ú. v. EÚ C 285, 13.8.2018.


title: Vec C-377/18: Rozsudok Súdneho dvora (druhá komora) z 5. septembra 2019 (návrh na začatie prejudiciálneho konania, ktorý podal Specializiran nakazatelen săd – Bulharsko) – trestné konanie proti AH, PB, CX, KM, PH (Návrh na začatie prejudiciálneho konania – Justičná spolupráca v trestných veciach – Smernica (EÚ) 2016/343 – Článok 4 ods. 1 – Prezumpcia neviny – Verejné vyhlásenia o vine – Dohoda uzavretá medzi prokurátorom a páchateľom – Vnútroštátna judikatúra, ktorá stanovuje identifikáciu obvinených osôb, ktoré takúto dohodu neuzavreli – Charta základných práv – Článok 48)

text:
               11.11.2019

               SK

               Úradný vestník Európskej únie

               C 383/27

      Rozsudok Súdneho dvora (druhá komora) z 5. septembra 2019 (návrh na začatie prejudiciálneho konania, ktorý podal Specializiran nakazatelen săd – Bulharsko) – trestné konanie proti AH, PB, CX, KM, PH
      (Vec C-377/18) (1)

      (Návrh na začatie prejudiciálneho konania - Justičná spolupráca v trestných veciach - Smernica (EÚ) 2016/343 - Článok 4 ods. 1 - Prezumpcia neviny - Verejné vyhlásenia o vine - Dohoda uzavretá medzi prokurátorom a páchateľom - Vnútroštátna judikatúra, ktorá stanovuje identifikáciu obvinených osôb, ktoré takúto dohodu neuzavreli - Charta základných práv - Článok 48)
      (2019/C 383/29)
      Jazyk konania: bulharčina

         Vnútroštátny súd, ktorý podal návrh na začatie prejudiciálneho konania

      Specializiran nakazatelen săd

         Účastníci trestného konania pred vnútroštátnym súdom

      AH, PB, CX, KM, PH

         Výrok rozsudku

      Článok 4 ods. 1 smernice Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní sa má vykladať v tom zmysle, že nebráni tomu, aby sa v dohode, v ktorej obvinená osoba uzná svoju vinu výmenou za nižší trest a ktorú musí schváliť vnútroštátny súd, sa ako spolupáchatelia predmetného trestného činu výslovne uviedli nielen osoba, ktorá túto dohodu uzavrela, ale aj iné obvinené osoby, ktoré svoju vinu neuznali a ktoré sú stíhané v samostatnom trestnom konaní, pod podmienkou, že ich uvedenie je jednak nevyhnutné na kvalifikáciu právnej zodpovednosti osoby, ktorá uvedenú dohodu uzavrela, a jednak že v tej istej dohode sa jasne uvedie, že tieto ostatné osoby sú stíhané v rámci samostatného trestného konania a že ich vina nebola zákonným spôsobom preukázaná.

         (1)  Ú. v. EÚ C 294, 20.8.2018.


title: Vec C-383/18: Rozsudok Súdneho dvora (prvá komora) z 11. septembra 2019 (návrh na začatie prejudiciálneho konania, ktorý podal Sąd Rejonowy Lublin-Wschód w Lublinie z siedzibą w Świdniku – Poľsko) – Lexitor Sp. z o.o/Spółdzielcza Kasa Oszczędnościowo - Kredytowa im. Franciszka Stefczyka, Santander Consumer Bank S.A., mBank S.A. (Návrh na začatie prejudiciálneho konania – Ochrana spotrebiteľa – Zmluvy o spotrebiteľskom úvere – Smernica 2008/48/ES – Článok 16 ods. 1 – Predčasné splatenie úveru – Právo spotrebiteľa na zníženie celkových nákladov spojených s úverom, zodpovedajúce úrokom a nákladom v rámci zvyšnej dĺžky trvania zmluvy)

text:
               11.11.2019

               SK

               Úradný vestník Európskej únie

               C 383/28

      Rozsudok Súdneho dvora (prvá komora) z 11. septembra 2019 (návrh na začatie prejudiciálneho konania, ktorý podal Sąd Rejonowy Lublin-Wschód w Lublinie z siedzibą w Świdniku – Poľsko) – Lexitor Sp. z o.o/Spółdzielcza Kasa Oszczędnościowo - Kredytowa im. Franciszka Stefczyka, Santander Consumer Bank S.A., mBank S.A.
      (Vec C-383/18) (1)

      (Návrh na začatie prejudiciálneho konania - Ochrana spotrebiteľa - Zmluvy o spotrebiteľskom úvere - Smernica 2008/48/ES - Článok 16 ods. 1 - Predčasné splatenie úveru - Právo spotrebiteľa na zníženie celkových nákladov spojených s úverom, zodpovedajúce úrokom a nákladom v rámci zvyšnej dĺžky trvania zmluvy)
      (2019/C 383/30)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Rejonowy Lublin-Wschód w Lublinie z siedzibą w Świdniku

         Účastníci konania pred vnútroštátnym súdom

         Žalobkyňa: Lexitor Sp. z o.o

         Žalované: Spółdzielcza Kasa Oszczędnościowo – Kredytowa im. Franciszka Stefczyka, Santander Consumer Bank S.A., mBank S.A.

         Výrok rozsudku

      Článok 16 ods. 1 smernice Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS sa má vykladať v tom zmysle, že právo spotrebiteľa na zníženie celkových nákladov spojených s úverom v prípade predčasného splatenia úveru zahŕňa všetky náklady, ktoré znáša spotrebiteľ.

         (1)  Ú. v. EÚ C 294, 20.8.2018.


title: Vec C-397/18: Rozsudok Súdneho dvora (prvá komora) z 11. septembra 2019 (návrh na začatie prejudiciálneho konania, ktorý podal Juzgado de lo Social no 3 de Barcelona – Španielsko) – DW/Nobel Plastiques Ibérica SA (Návrh na začatie prejudiciálneho konania – Sociálna politika – Smernica 2000/78/ES – Rovnosť zaobchádzania v zamestnaní a povolaní – Článok 2 ods. 2 písm. b) bod ii) a článok 5 – Zákaz akejkoľvek diskriminácie na základe zdravotného postihnutia – Zamestnanec, ktorý je mimoriadne citlivý na riziká vyplývajúce z práce v zmysle vnútroštátneho práva – Existencia „zdravotného postihnutia“ – Prepustenie z objektívnych dôvodov založených na kritériách produktivity, všestrannosti v rámci pracovných miest v podniku, ako aj neprítomnosti v práci – Osobitná nevýhoda pre osoby so zdravotným postihnutím – Nepriama diskriminácia – Primerané prispôsobenia – Osoba, ktorá nie je kompetentná, schopná alebo k dispozícii, aby vykonávala podstatné funkcie dotknutého pracovného zaradenia)

text:
               11.11.2019

               SK

               Úradný vestník Európskej únie

               C 383/29

      Rozsudok Súdneho dvora (prvá komora) z 11. septembra 2019 (návrh na začatie prejudiciálneho konania, ktorý podal Juzgado de lo Social no 3 de Barcelona – Španielsko) – DW/Nobel Plastiques Ibérica SA
      (Vec C-397/18) (1)

      (Návrh na začatie prejudiciálneho konania - Sociálna politika - Smernica 2000/78/ES - Rovnosť zaobchádzania v zamestnaní a povolaní - Článok 2 ods. 2 písm. b) bod ii) a článok 5 - Zákaz akejkoľvek diskriminácie na základe zdravotného postihnutia - Zamestnanec, ktorý je mimoriadne citlivý na riziká vyplývajúce z práce v zmysle vnútroštátneho práva - Existencia „zdravotného postihnutia“ - Prepustenie z objektívnych dôvodov založených na kritériách produktivity, všestrannosti v rámci pracovných miest v podniku, ako aj neprítomnosti v práci - Osobitná nevýhoda pre osoby so zdravotným postihnutím - Nepriama diskriminácia - Primerané prispôsobenia - Osoba, ktorá nie je kompetentná, schopná alebo k dispozícii, aby vykonávala podstatné funkcie dotknutého pracovného zaradenia)
      (2019/C 383/31)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Juzgado de lo Social no 3 de Barcelona

         Účastníci konania pred vnútroštátnym súdom

         Žalobca: DW

         Žalovaná: Nobel Plastiques Ibérica SA

         Za účasti: Fondo de Garantía Salarial (Fogasa), Ministerio Fiscal

         Výrok rozsudku

                  1.

                  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že na zdravotný stav zamestnankyne uznanej za mimoriadne citlivú na riziká vyplývajúce z práce v zmysle vnútroštátneho práva, ktorý neumožňuje tejto zamestnankyni zastávať určité pracovné miesta z dôvodu, že predstavuje riziko pre jej vlastné zdravie alebo pre iné osoby, sa vzťahuje pojem „zdravotné postihnutie“ v zmysle tejto smernice len vtedy, ak tento stav spôsobuje obmedzenie schopnosti vyplývajúce najmä z dlhodobého telesného, mentálneho alebo psychického postihnutia, ktorého vzájomné pôsobenie s rôznymi prekážkami môže brániť plnej a účinnej účasti dotknutej osoby na profesijnom živote na základe rovnosti s ostatnými zamestnancami. Prináleží vnútroštátnemu súdu, aby overil, či sú vo veci samej tieto podmienky splnené.

                  2.

                  Článok 2 ods. 2 písm. b) bod ii) smernice 2000/78 sa má vykladať v tom zmysle, že prepustenie zamestnankyne so zdravotným postihnutím z „objektívnych dôvodov“ z dôvodu, že na túto zamestnankyňu sa uplatnia kritériá výberu, ktoré zamestnávateľ zohľadnil pri určení osôb, ktoré majú byť prepustené, a to vykazovať nižšiu produktivitu, ako je určitá úroveň, nižšiu všestrannosť v rámci pracovných miest v podniku, ako aj vysokú mieru neprítomnosti v práci, predstavuje nepriamu diskrimináciu založenú na zdravotnom postihnutí v zmysle tohto ustanovenia, iba ak zamestnávateľ predtým prijal voči tejto zamestnankyni primerané prispôsobenia v zmysle článku 5 uvedenej smernice na uplatnenie zásady rovnakého zaobchádzania vo vzťahu k osobám so zdravotným postihnutím, čo prináleží posúdiť vnútroštátnemu súdu.

         (1)  Ú. v. EÚ C 294, 20.8.2018.


title: Vec C-417/18: Rozsudok Súdneho dvora (štvrtá komora) z 5. septembra 2019 (návrh na začatie prejudiciálneho konania, ktorý podal Vilniaus apygardos administracinis teismas – Litva) – AW, BV, CU, DT/Lietuvos valstybė, zastúpená Lietuvos Respublikos ryšių reguliavimo tarnyba, le Bendrasis pagalbos centras a Lietuvos Respublikos vidaus reikalų ministerija (Návrh na začatie prejudiciálneho konania – Smernica 2002/22/ES – Univerzálna služba a práva užívateľov týkajúce sa elektronických komunikačných sietí a služieb – Článok 26 ods. 5 – Jednotné európske číslo tiesňového volania – Poskytnutie informácií o mieste volajúceho)

text:
               11.11.2019

               SK

               Úradný vestník Európskej únie

               C 383/30

      Rozsudok Súdneho dvora (štvrtá komora) z 5. septembra 2019 (návrh na začatie prejudiciálneho konania, ktorý podal Vilniaus apygardos administracinis teismas – Litva) – AW, BV, CU, DT/Lietuvos valstybė, zastúpená Lietuvos Respublikos ryšių reguliavimo tarnyba, le Bendrasis pagalbos centras a Lietuvos Respublikos vidaus reikalų ministerija
      (Vec C-417/18) (1)

      (Návrh na začatie prejudiciálneho konania - Smernica 2002/22/ES - Univerzálna služba a práva užívateľov týkajúce sa elektronických komunikačných sietí a služieb - Článok 26 ods. 5 - Jednotné európske číslo tiesňového volania - Poskytnutie informácií o mieste volajúceho)
      (2019/C 383/32)
      Jazyk konania: litovčina

         Vnútroštátny súd, ktorý podal návrh na začatie prejudiciálneho konania

      Vilniaus apygardos administracinis teismas

         Účastníci konania pred vnútroštátnym súdom

         Žalobcovia: AW, BV, CU, DT

         Žalovaná: Lietuvos valstybė, zastúpená Lietuvos Respublikos ryšių reguliavimo tarnyba, le Bendrasis pagalbos centras a Lietuvos Respublikos vidaus reikalų ministerija

         Výrok rozsudku

                  1.

                  Článok 26 ods. 5 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby), zmenenej smernicou Európskeho parlamentu a Rady 2009/136/ES z 25. novembra 2009, sa má vykladať v tom zmysle, že ukladá členským štátom, pokiaľ je to technicky možné, povinnosť zabezpečiť, aby dotknuté podniky bezplatne poskytovali orgánu spracúvajúcemu tiesňové volania na jednotnom európskom čísle tiesňového volania „112“ informácie o polohe volajúceho hneď, ako uvedený orgán dané volanie prijme, vrátane prípadu, ak je volanie uskutočnené z mobilného telefónu bez SIM karty.

                  2.

                  Článok 26 ods. 5 smernice 2002/22, zmenenej smernicou 2009/136, sa má vykladať v tom zmysle, že priznáva členským štátom mieru voľnej úvahy pri vymedzení kritérií týkajúcich sa presnosti a spoľahlivosti informácií o polohe volajúceho na jednotné európske číslo tiesňového volania „112“, pričom sa však zdôrazňuje, že kritériá, ktoré členské štáty vymedzia, musia zabezpečiť, pokiaľ je to technicky možné, určenie polohy volajúceho tak spoľahlivo a presne, ako je potrebné na to, aby sa umožnilo tiesňovým službám účinne mu prísť na pomoc, čo prináleží posúdiť vnútroštátnemu súdu.

                  3.

                  Právo Únie sa má vykladať v tom zmysle, že ak sa v súlade s vnútroštátnym právom členského štátu existencia nepriamej príčinnej súvislosti medzi protiprávnym konaním vnútroštátnych orgánov a škodou, ktorá bola spôsobená jednotlivcovi, považuje za dostatočnú na vznik zodpovednosti štátu, musí byť takáto nepriama príčinná súvislosť medzi porušením práva Únie pripísateľným tomuto členskému štátu a škodou spôsobenou jednotlivcovi taktiež považovaná za dostatočnú na vznik zodpovednosti uvedeného členského štátu za toto porušenie práva Únie.

         (1)  Ú. v. EÚ C 352, 1.10.2018.


title: Vec C-443/18: Rozsudok Súdneho dvora (piata komora) z 5. septembra 2019 – Európska komisia/Talianska republika (Nesplnenie povinnosti členským štátom – Ochrana zdravia rastlín – Smernica 2000/29/ES – Ochrana proti zavlečeniu a šíreniu v Európskej únii organizmov škodiacich rastlinám alebo výrobkom z rastlín – Článok 16 ods. 1 a 3 – Vykonávacie rozhodnutie (EÚ) 2015/789 – Opatrenia na zabránenie zavlečeniu organizmu Xylella fastidiosa (Wells a i.) a jej šíreniu v Únii – Článok 7 ods. 2 písm. c) – Opatrenia potláčania škodcov – Povinnosť vykonať okamžité odstránenie napadnutých rastlín v pásme 20 kilometrov v zamorenej zóne – Článok 7 ods. 7 – Povinnosť dohľadu – Každoročné prieskumy – Článok 6 ods. 2, 7 a 9 – Opatrenia eradikácie – Pretrvávajúce a všeobecné nesplnenie povinnosti – Článok 4 ods. 3 ZEÚ – Povinnosť lojálnej spolupráce)

text:
               11.11.2019

               SK

               Úradný vestník Európskej únie

               C 383/31

      Rozsudok Súdneho dvora (piata komora) z 5. septembra 2019 – Európska komisia/Talianska republika
      (Vec C-443/18) (1)

      (Nesplnenie povinnosti členským štátom - Ochrana zdravia rastlín - Smernica 2000/29/ES - Ochrana proti zavlečeniu a šíreniu v Európskej únii organizmov škodiacich rastlinám alebo výrobkom z rastlín - Článok 16 ods. 1 a 3 - Vykonávacie rozhodnutie (EÚ) 2015/789 - Opatrenia na zabránenie zavlečeniu organizmu Xylella fastidiosa (Wells a i.) a jej šíreniu v Únii - Článok 7 ods. 2 písm. c) - Opatrenia potláčania škodcov - Povinnosť vykonať okamžité odstránenie napadnutých rastlín v pásme 20 kilometrov v zamorenej zóne - Článok 7 ods. 7 - Povinnosť dohľadu - Každoročné prieskumy - Článok 6 ods. 2, 7 a 9 - Opatrenia eradikácie - Pretrvávajúce a všeobecné nesplnenie povinnosti - Článok 4 ods. 3 ZEÚ - Povinnosť lojálnej spolupráce)
      (2019/C 383/33)
      Jazyk konania: taliančina

         Účastníci konania

         Žalobkyňa: Európska komisia (v zastúpení: B. Eggers a D. Bianchi, splnomocnení zástupcovia)

         Žalovaná: Talianska republika (v zastúpení: G. Palmieri, splnomocnená zástupkyňa, za právnej pomoci S. Fiorentino a G. Caselli, avvocati dello Stato)

         Výrok rozsudku

                  1.

                  Talianska republika si tým, že:

                              —

                              nedbala na to, aby sa v oblasti potláčania škodcov vykonalo okamžite odstránenie aspoň všetkých rastlín, ktorých napadnutie baktériou Xylella fastidiosa bolo zistené, ak sa nachádzajú v zamorenej zóne, vo vzdialenosti maximálne 20 kilometrov od hranice medzi touto zamorenou zónou a zvyškom územia Únie, nesplnila povinnosti, ktoré jej vyplývajú z článku 7 ods. 2 písm. c) vykonávacieho rozhodnutia Komisie (EÚ) 2015/789 z 18. mája 2015 týkajúceho sa opatrení proti zavlečeniu organizmu Xylella fastidiosa [Wells a i.] do Únie a jeho rozšíreniu na jej území, zmeneného vykonávacím rozhodnutím Komisie (EÚ) 2016/764 z 12. mája 2016, a

                              —

                              nezabezpečila v oblasti potláčania škodcov dohľad nad prítomnosťou Xylella fastidiosa tak, že mala vykonať každoročné prieskumy vo vhodných okamihoch roka, nesplnila povinnosti, ktoré jej vyplývajú z článku 7 ods. 7 tohto vykonávacieho rozhodnutia.

                  2.

                  V zostávajúcej časti sa žaloba zamieta.

                  3.

                  Európska komisia a Talianska republika znášajú svoje vlastné trovy konania.

         (1)  Ú. v. EÚ C 294, 20.8.2018.


title: Vec C-468/18: Rozsudok Súdneho dvora (tretia komora) z 5. septembra 2019 (návrh na začatie prejudiciálneho konania, ktorý podal Judecătoria Constanța – Rumunsko) – R/P (Návrh na začatie prejudiciálneho konania – Justičná spolupráca v občianskych veciach – Právomoc, uznávanie a výkon rozsudkov vo veciach vyživovacej povinnosti – Nariadenie (ES) č. 4/2009 – Článok 3 písm. a) a d) a článok 5 – Súd, na ktorý boli podané tri spojené návrhy týkajúce sa rozvodu rodičov maloletého dieťaťa, rodičovských práv a povinností a vyživovacej povinnosti na dieťa – Vyhlásenie o právomoci vo veciach rozvodu a o nedostatku právomoci vo veciach rodičovských práv a povinností – Právomoc rozhodovať o návrhu týkajúcom sa vyživovacej povinnosti – Súd, ktorý má právomoc podľa miesta obvyklého pobytu žalovaného a pred ktorým sa zúčastní konania)

text:
               11.11.2019

               SK

               Úradný vestník Európskej únie

               C 383/32

      Rozsudok Súdneho dvora (tretia komora) z 5. septembra 2019 (návrh na začatie prejudiciálneho konania, ktorý podal Judecătoria Constanța – Rumunsko) – R/P
      (Vec C-468/18) (1)

      (Návrh na začatie prejudiciálneho konania - Justičná spolupráca v občianskych veciach - Právomoc, uznávanie a výkon rozsudkov vo veciach vyživovacej povinnosti - Nariadenie (ES) č. 4/2009 - Článok 3 písm. a) a d) a článok 5 - Súd, na ktorý boli podané tri spojené návrhy týkajúce sa rozvodu rodičov maloletého dieťaťa, rodičovských práv a povinností a vyživovacej povinnosti na dieťa - Vyhlásenie o právomoci vo veciach rozvodu a o nedostatku právomoci vo veciach rodičovských práv a povinností - Právomoc rozhodovať o návrhu týkajúcom sa vyživovacej povinnosti - Súd, ktorý má právomoc podľa miesta obvyklého pobytu žalovaného a pred ktorým sa zúčastní konania)
      (2019/C 383/34)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Judecătoria Constanța

         Účastníci konania pred vnútroštátnym súdom

         Žalobca: R

         Žalovaný: P

         Výrok rozsudku

      Článok 3 písm. a) a d) a článok 5 nariadenia Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti sa majú vykladať v tom zmysle, že ak je na súde členského štátu podaná žaloba, ktorá obsahuje tri návrhy týkajúce sa rozvodu rodičov maloletého dieťaťa, rodičovských práv a povinností vo vzťahu k tomuto dieťaťu a vyživovacej povinnosti na toto dieťa, súd rozhodujúci o rozvode, ktorý vyhlásil, že nemá právomoc rozhodnúť o návrhu týkajúcom sa rodičovských práv a povinností, má napriek tomu právomoc rozhodnúť o návrhu týkajúcom sa vyživovacej povinnosti na uvedené dieťa, pokiaľ je tiež súdom podľa miesta obvyklého pobytu odporcu, alebo súdom, pred ktorým sa odporca zúčastnil konania bez toho, aby vzniesol námietku nedostatku právomoci.

         (1)  Ú. v. EÚ C 381, 22.10.2018.


title: Vec C-473/18: Rozsudok Súdneho dvora (ôsma komora) zo 4. septembra 2019 (návrh na začatie prejudiciálneho konania, ktorý podal Finanzgericht Baden-Württemberg – Nemecko) – GP/Bundesagentur für Arbeit, Familienkasse Baden-Württemberg West (Návrh na začatie prejudiciálneho konania – Sociálne zabezpečenie – Migrujúci pracovníci – Pravidlá Európskej únie pre menový prepočet – Nariadenie (ES) č. 987/2009 – Rozhodnutie č. H3 správnej komisie pre koordináciu systémov sociálneho zabezpečenia – Výpočet rozdielového doplatku k rodinným prídavkom splatného pracovníkovi s bydliskom v členskom štáte pracujúcemu vo Švajčiarsku – Určenie referenčného dátumu výmenného kurzu)

text:
               11.11.2019

               SK

               Úradný vestník Európskej únie

               C 383/32

      Rozsudok Súdneho dvora (ôsma komora) zo 4. septembra 2019 (návrh na začatie prejudiciálneho konania, ktorý podal Finanzgericht Baden-Württemberg – Nemecko) – GP/Bundesagentur für Arbeit, Familienkasse Baden-Württemberg West
      (Vec C-473/18) (1)

      (Návrh na začatie prejudiciálneho konania - Sociálne zabezpečenie - Migrujúci pracovníci - Pravidlá Európskej únie pre menový prepočet - Nariadenie (ES) č. 987/2009 - Rozhodnutie č. H3 správnej komisie pre koordináciu systémov sociálneho zabezpečenia - Výpočet rozdielového doplatku k rodinným prídavkom splatného pracovníkovi s bydliskom v členskom štáte pracujúcemu vo Švajčiarsku - Určenie referenčného dátumu výmenného kurzu)
      (2019/C 383/35)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Baden-Württemberg

         Účastníci konania pred vnútroštátnym súdom

         Žalobca: GP

         Žalovaná: Bundesagentur für Arbeit, Familienkasse Baden-Württemberg West

         Výrok rozsudku

                  1.

                  Pokiaľ ide o menový prepočet dávok na nezaopatrené dieťa na účely určenia prípadnej výšky rozdielového doplatku podľa článku 68 ods. 2 nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia zmeneného nariadením Európskeho parlamentu a Rady (ES) č. 988/2009 zo 16. septembra 2009, nie sú uplatnenie a výklad článku 90 nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia č. 883/2004, ako aj rozhodnutia č. H3 správnej komisie pre koordináciu systémov sociálneho zabezpečenia z 15. októbra 2009 o dátume, ktorý sa má vziať do úvahy pri určovaní prepočítacích kurzov uvedených v článku 90 nariadenia č. 987/2009, ovplyvnené skutočnosťou, že tieto dávky vypláca švajčiarska inštitúcia vo švajčiarskych frankoch.

                  2.

                  Rozhodnutie č. H3 z 15. októbra 2009 sa má vykladať v tom zmysle, že pri menovom prepočte dávok na nezaopatrené dieťa, a to s cieľom určiť prípadnú výšku rozdielového doplatku podľa článku 68 ods. 2 nariadenia č. 883/2004 zmeneného nariadením č. 988/2009, treba uplatniť bod 2 rozhodnutia č. H3.

                  3.

                  Bod 2 rozhodnutia č. H3 z 15. októbra 2009 sa má vykladať v tom zmysle, že v situácii, o akú ide v spore vo veci samej, slovné spojenie „deň, keď inštitúcia uskutočnila operáciu“ v zmysle tohto ustanovenia označuje deň, keď príslušná inštitúcia štátu zamestnania uskutočňuje platbu predmetných rodinných dávok.

         (1)  Ú. v. EÚ C 427, 26.11.2018.


title: Vec C-540/18 P: Rozsudok Súdneho dvora (siedma komora) z 11. septembra 2019 – HX/Rada Európskej únie (Odvolanie – Obmedzujúce opatrenia prijaté voči Sýrskej arabskej republike – Opatrenia namierené proti vplyvným podnikateľom a podnikateľkám, ktorí vykonávajú svoju činnosť v Sýrii – Dôkaz dôvodnosti zápisu do zoznamov)

text:
               11.11.2019

               SK

               Úradný vestník Európskej únie

               C 383/33

      Rozsudok Súdneho dvora (siedma komora) z 11. septembra 2019 – HX/Rada Európskej únie
      (Vec C-540/18 P) (1)

      (Odvolanie - Obmedzujúce opatrenia prijaté voči Sýrskej arabskej republike - Opatrenia namierené proti vplyvným podnikateľom a podnikateľkám, ktorí vykonávajú svoju činnosť v Sýrii - Dôkaz dôvodnosti zápisu do zoznamov)
      (2019/C 383/36)
      Jazyk konania: bulharčina

         Účastníci konania

         Odvolateľ: HX (v zastúpení: S. Koev, advokat)

         Ďalší účastník konania: Rada Európskej únie (v zastúpení: I. Gurov a A. Vitro, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  HX znáša svoje vlastné trovy konania a je povinný nahradiť trovy konania vynaložené Radou Európskej únie.

         (1)  Ú. v. EÚ C 408, 12.11.2018.